title: Timo Teerisuo

text: Teeriaho työskenteli Sibelius-Akatemiassa vuosina 1961–1968 ja Suomen Kansallisoopperassa 1961–1964 sekä Teostossa tiedotuspäällikkönä (1970–1972) ja apulaisjohtajana (1972–); samalla hän toimi Luovan säveltaiteen edistämiskeskuksen asiamiehenä vuodet 1970–1986. Hän kuului myös musiikkilehti "Rondon" perustajiin ja toimi muun muassa "Kauppalehden" musiikkiarvostelijana. Hän hoiti useita musiikkialan luottamustehtäviä.


title: Viiruniskamesikko

text: Viiruniskamesikko ("Plectorhyncha lanceolata") on mesikoiden heimoon kuuluva varpuslintu.


title: Viiruniskamesikko

text: Viiruniskamesikkoa tavataan Australian itäosissa. Lajin kannankehitys on vakaa, ja se on luokiteltu elinvoimaiseksi.


title: Mustapyrstömesikko

text: Mustapyrstömesikko ("Acanthagenys rufogularis") on mesikoiden heimoon kuuluva varpuslintu.


title: Mustapyrstömesikko

text: Mustapyrstömesikkoa tavataan suuressa osassa Australiaa. Lajin on kuvattu olevan pääasiassa yleinen, ja se on luokiteltu elinvoimaiseksi.


title: Keltahelttamesikko

text: Keltahelttamesikko ("Anthochaera paradoxa") on mesikoiden heimoon kuuluva varpuslintu.


title: Keltahelttamesikko

text: Keltahelttamesikkoa tavataan Australiassa Tasmanian osavaltiossa. Lajin on yleinen Tasmanian länsiosia lukuun ottamatta. Se on luokiteltu elinvoimaiseksi.


title: Lännenhelttamesikko

text: Lännenhelttamesikko ("Anthochaera lunulata") on mesikoiden heimoon kuuluva varpuslintu.


title: Lännenhelttamesikko

text: Lännenhelttamesikkoa tavataan Australian lounaisosissa. Lajin kannankehitys on runsastuva, ja se on luokiteltu elinvoimaiseksi.


title: Carl Enckell (kenraali)

text: Carl Enckell (22. lokakuuta 1839 Ulvila – 21. helmikuuta 1921 Helsinki) oli Venäjän keisarikunnan armeijassa palvellut suomalainen jalkaväenkenraali. Hän toimi Haminan kadettikoulun johtajana vuosina 1885–1903.


title: Carl Enckell (kenraali)

text: Carl Enckellin isä oli tullihallituksen pääjohtaja, eversti Carl Gustaf Enckell. Enckell kävi Haminan kadettikoulun vuosina 1851–1858 ja valmistui luokkansa priimuksena. Valmistuttuaan upseeriksi hän palveli aluksi krenatöörirykmentissä Astrahanissa ja vuodesta 1862 Henkikaartin Moskovan rykmentissä, jonka mukana hän osallistui Puolan kapinan kukistamiseen 1863. Hän suoritti 1866–1868 Nikolain yleisesikunta-akatemian kurssin ja palveli sen jälkeen Henkikaartin yleisesikunnassa. Hänet ylennettiin 1869 kapteeniksi, 1871 everstiluutnantiksi ja 1874 everstiksi. Vuonna 1872 Enckell sai tehtäväkseen uudistaa Puolan kenraalikuvernementista laadittuja sotilaskarttoja ja 1873–1875 hän toimi komiteassa, joka suunnitteli Henkikaartin miehistön koulutusta. Vuosina 1877–1878 hän toimi Henkikaartin 3. jalkaväkidivisioonan esikuntapäällikkönä, ja osallistui divisioonan mukana Turkin sotaan. Sodan jälkeen hänet määrättiin Venäjän pääesikunnan sotatieteellisen komitean sihteeriksi, ja matkustettuaan 1879–1880 ulkomailla hän sai laatia komitealle tilastolliset esitykset eri Pohjoismaiden armeijoista.


title: Carl Enckell (kenraali)

text: Vuosina 1881–1885 Enckell toimi vastaperustetun Suomen asevelvollisen sotaväen asioiden esittelijänä Venäjän sotaministeri Pjotr Vannovskin alaisuudessa. Hänet ylennettiin 1884 kenraalimajuriksi. Enckellin ura huipentui toimintaan Haminan kadettikoulun johtajana 1885–1903. Hän oli kadettikoulun historian pitkäaikaisin johtaja. Konservatiivinen Enckell pyrki muuttamaan kadettikoulun luonteeltaan puhtaaksi sotilasoppilaitokseksi. Kadettien keskuudessa hän ei ollut suosittu, mutta saavutti kuitenkin ajan kuluessa näiden jonkinlaisen kunnioituksen. Hänen aikanaan koululle rakennettiin uusi päärakennus, joka valmistui vuonna 1898. Saman vuonna Suomen kenraalikuvernööriksi tuli Nikolai Bobrikov, jonka aikana kadettikoulun toimintaa alettiin supistaa. Enckell turhautui, ja pyysi lopulta eroa, mikä myönnettiin syyskuussa 1903. Hänet oli 1894 ylennetty kenraaliluutnantiksi ja eronsa yhteydessä hän sai ylennyksen jalkaväenkenraaliksi. Sen jälkeen Enckell asui aluksi omistamassaan Kärbyn kartanossa Snappertunassa, mutta muutti kartanon myytyään Helsinkiin.


title: Carl Enckell (kenraali)

text: Carl Enckell meni vuonna 1875 Pietarissa naimisiin venäläisen vaatetehtailijan tyttären Hélène Natalia Bronikowskyn kanssa. Heidän poikiaan olivat diplomaatti Carl Enckell ja kenraaliluutnantti Oscar Enckell.


title: Carl Enckell (kenraali)

text: Enckell kirjoitti eläkepäivinään kaksiosaisen teoksen kadettikoulun historiasta ja omasta johtaja-ajastaan, mutta käsikirjoitus jäi hänen elinaikanaan julkaisematta. Svenska Litteratursällskapet julkaisi sen J. E. O. Screenin toimittamana vuonna 1990 nimellä "Finska kadettkåren 1887–1903". Enckell myös käänsi ruotsiksi venäläistä klassikkokirjallisuutta, kuten Aleksandr Puškinin ja Mihail Lermontovin tuotantoa.


title: Naantalin Seudun Urheiluautoilijat

text: Naantalin Seudun Urheiluautoilijat r.y. (lyh. NaSU) on vuonna 1968 perustettu naantalilainen autourheiluseura. Seuran jäsenmäärä on noin 150 ja sillä on oma kerhotila Naantalissa osoitteessa Luostarinkatu 31.


title: Naantalin Seudun Urheiluautoilijat

text: NaSU järjestää vuosittain 2–3 autourheilukilpailua. Tunnetuin on "Rantaralli", joka on Suomen suosituimman rallisarjan F-Cupin osakilpailu. Vuoden 2013 kilpailuun ilmoittautui 145 kilpailijaparia yhteensä viidessä sarjassa. Vuonna 2007 Rantaralliin osallistui 251 kilpailijaa muun muassa luokissa Historic Rally Trophy ja nuorten SM-sarja.


title: Naantalin Seudun Urheiluautoilijat

text: Muita kilpailuja ovat autosuunnistus "Armonlaakson Ajot" ja jokamiehenluokan ralli "Naantalin JM".


title: Kirjomesikko

text: Kirjomesikko ("Anthochaera phrygia") on mesikoiden heimoon kuuluva uhanalainen varpuslintu.


title: Kirjomesikko

text: Kirjomesikkoa tavataan laikuttaisesti Australian kaakkoisosissa. Laji on vähentynyt nopeasti, ja vuonna 2010 350–400 aikuista yksilöä. Kirjomesikko on luokiteltu äärimmäisen uhanalaiseksi. Sitä uhkaa elinympäristöjen tuhoutuminen ja mahdollisesti muiden mesikoiden, erityisesti sotilasmesikoiden aiheuttama kilpailu.


title: Maikkulan vesitorni

text: Maikkulan vesitorni on Oulussa Knuutilankankaan kaupunginosassa sijaitseva vuonna 1993 valmistunut vesitorni. Tornin vesisäiliön tilavuus on neljätuhatta kuutiometriä ja sen ylin vesiraja on 68,4 metriä merenpinnan yläpuolella.


title: Härkäjuhlat

text: Härkäjuhlat on Vihannin Mäntylammella vietettävä härkäteemainen tapahtuma. Se järjestetään vuonna 2014 50. kerran peräkkäin samassa paikassa elokuun toisena lauantaina. Tapahtuma on tarkoitettu kaikenikäisille. Musiikin ja tanssin lisäksi tapahtumassa on vuosien varrella ollut monenlaista oheistapahtumaa. Tapahtuman keskeiseksi osaksi on muodostunut härkäannosten myyminen, vartaassa pyörivä härkä on vaihtanut muotoaan hygieniasyistä.


title: Härkäjuhlat

text: Festivaalin perusti LC Vihanti vuonna 1964, mikä jälkeen tapahtuma on järjestetty vuosittain elokuun toisena lauantaina. Tapahtuman järjestämisessä on vuodesta 1967 vuoteen 2013 ollut mukana myös Vihannin Urheilijat.


title: Härkäjuhlat

text: Vuosien varrella tapahtumassa on esiintynyt suuri joukko suomalaisia artisteja, kuten Danny, Lea Laven, Souvarit ja muita julkisuuden henkilöitä kuten Jaakko Kolmonen ja vakioartistina Vihannin oma bändi Gobra.


title: Härkäjuhlat

text: Tapahtuma on vakiintunut myös nuorten kesäloman päättäjäispaikaksi, koska useina vuosina elokuun toinen lauantai on ollut myös viimeinen lomalauantai koulusta.


title: Härkäjuhlat

text: Tapahtuman tuotto on vuosittain ohjattu vihantilaisten nuorten hyväksi.


title: Härkäjuhlat

text: Juhlissa esiintyivät Yölintu ja Susanna Sakko&Onnenpotku. Paikallisia bändejä kuultiin ulkona, sekä Open House-kokoonpano soitti 60- ja 70-luvun covereita. Vuonna Härkäjuhlatoimikunnan puheenjohtajana toimi Mikko Hemmilä.


title: Härkäjuhlat

text: Vuonna 2013 tapahtuman järjesti Vihannin LC yksin, Vihannin Urheilijoiden kanssa yhdessä järjestettyjen 46-vuotisjuhlan jälkeen. Muutoksesta johtuen tapahtuma hieman supistui kattamaan vain Mäntylammen lavatilan sisäosan, ja ulkona ei järjestetty ohjelmaa kuten aiempina vuosina. Tapahtuma menestyi kuitenkin hyvin ja pääsi tavoitteeseensa muutoksesta huolimatta.


title: Härkäjuhlat

text: Vuonna 2014 Härkäjuhlat vietetään 50. kerran. Tapahtumaan on tarkoitus kerätä kattava otos vuosien varrella olleita virikkeitä, kuten pussitappelua, tikanheittoa ja taikuri.


title: Kepler-90

text: Kepler-90 on pääsarjan tähti, joka sijaitsee noin 2 500 valovuoden päässä Maasta, Lohikäärmeen tähdistön suunnalla. Tähden massa ja säde vastaavat noin 120 % Auringon vastaavista. Tähden pintalämpötilaksi on arvioitu 6 080 K ja metallipitoisuudeksi −0,120.


title: Kepler-90

text: NASAn Kepler-avaruusteleskooppi on havainnut seitsemän tähteä kiertävää eksoplaneettaa:


title: Lootusasento

text: Lootusasento on istuma-asento ja joogan asana. Lootusasennossa jalat ovat ristissä ja jalkaterät nostetaan vastakkaisten reisien päälle. Lootusasentoa käytetään ja suositellaan usein mietiskelyssä, koska selkä on siinä suorassa ja koska siinä on mahdollista pysytellä kauan aikaa miellyttävästi. Mukava lootusasento edellyttää kuitenkin notkeutta ja voi vaatia harjaantumista. Varomattomasti ja väkisin harjoitettuna lootusasento voi olla vaarallinen polville, etenkin jos se aiheuttaa kipua.


title: Lootusasento

text: Lootusasennosta on erilaisia muunnelmia kuten "täyslootus", "puolilootus" ja "yksineljäsosalootus". Täyslootuksessa kumpikin jalkaterä on reisien päällä ja jalkapohjat ovat ylöspäin. Puolilootuksessa vain toinen jalkaterä on reiden päällä ja toinen lattiaa vasten.


title: Lootusasento

text: Lootusasento on saanut nimensä lootuskukasta.


title: Kepler-4

text: Kepler-4 on G-tyypin pääsarjan tähti, joka sijaitsee noin 1 800 valovuoden päässä Maasta, Lohikäärmeen tähdistön suunnalla. Tähden massa vastaa noin 122 % ja säde 149 % Auringon vastaavista. Tähden pintalämpötilaksi on arvioitu 5 857 K ja metallipitoisuudeksi 0,170.


title: Kepler-4

text: NASAn Kepler-avaruusteleskooppi on havainnut yhden tähteä kiertävän eksoplaneetan:


title: Alexander Roediger

text: Alexander Roediger (, "Aleksandr Fedorovitš Rediger"; 12. tammikuuta 1854 Novgorod – 8. helmikuuta 1920 Sevastopol) oli venäläinen kenraali, joka toimi Venäjän sotaministerinä vuosina 1905–1909.


title: Alexander Roediger

text: Roedigerin suku oli alkujaan Saksan Hessenistä. Alexander Roedigerin isä oli Valkealassa niin sanotun Vanhan Suomen alueella syntynyt kenraaliluutnantti Filip Fredrik Roediger (1802–1868), jonka isä oli tullut Saksan Saarbrückenistä. Filip Fredik Roediger oli käynyt Haminan kadettikoulun ja toimi 1850-luvulla kadettikoulun johtajana ensin Novgorodissa ja sitten Brest-Litovskissa sekä lopuksi Moskovassa. Hänen sukunsa liitettiin vuonna 1856 Suomen aateliin, ja hän kuoli Viipurissa. Myös Alexander Roediger kirjautui vuonna 1866 Haminan kadettikouluun, mistä hän jatkoi 1870 Pietarin paašikouluun. Valmistuttuaan sieltä hän aloitti upseerinuransa vänrikkinä Henkikaartin Semjonovin rykmentissä vuonna 1872. Hän kävi myös Nikolain yleisesikunta-akatemian vuosina 1874–1877. Roediger osallistui rykmenttinsä mukana Turkin sotaan 1877–1878. Hänet ylennettiin 1879 kapteeniksi ja 1881 everstiluutnantiksi, ja hän toimi tuona aikana rykmenttinsä esikunnassa sekä vuodesta 1880 Nikolain yleisesikunta-akatemian apulaisprofessorina.


title: Alexander Roediger

text: Roediger siirtyi lokakuussa 1882 tilapäisesti Bulgarian armeijan palvelukseen ja Bulgarian sotaministerin apulaiseksi. Syyskuussa 1883 hänet nimitettiin itse Bulgarian sotaministeriksi, mutta hän erosi Bulgarian palveluksesta vain kuukautta myöhemmin ja oltuaan vielä muutaman kuukauden sotilasedustajana Venäjän konsulaatissa Sofiassa hän palasi Venäjälle. Keväällä 1884 Roediger nimitettiin Nikolain yleisesikunta-akatemian sotilashallinnon apulaisprofessoriksi sekä Venäjän sotaministeriön osastopäälliköksi ja ylennettiin pian sen jälkeen everstiksi. Saman vuoden syksyllä hänestä tuli sotilashallinnon vt. professori ja vuonna 1889 vakinainen professori. Kenraalimajuriksi hänet ylennettiin 1893 ja kenraaliluutnantiksi 1901. Vuosina 1897–1898 Roediger toimi sotaministeriön kansliapäällikön apulaisena ja 1898–1905 kansliapäällikkönä.


title: Alexander Roediger

text: Roediger nimitettiin sotaministeriksi heinäkuussa 1905 ja saman vuoden marraskuussa myös valtakunnanneuvoston jäseneksi. Hän oli mukana uudistamassa Venäjän armeijaa tappiollisen Venäjän–Japanin sodan jälkeen. Valtakunnanneuvostossa Roediger lukeutui oikeistoon eikä hän tukenut Venäjällä käynnissä ollutta vallankumousliikehdintää. Vuonna 1907 hänet ylennettiin jalkaväenkenraaliksi. Hän jätti sotaministerin tehtävän ja sai samalla eron armeijasta maaliskuussa 1909. Roediger erotettiin valtakunnanneuvostosta helmikuun vallankumouksen jälkeen keväällä 1917. Lokakuun vallankumouksen jälkeen hän asettui Tšerevkiin Ukrainaan, ja siirtyi vuoden 1918 lopulla Sevastopoliin Krimille, jossa myöhemmin kuoli aivoverenvuotoon. Suomalainen Roedigerin aatelissuku sammui mieslinjalta Alexander Roedigerin kuollessa.


title: Claude Julien

text: Claude Julien (s. 23. huhtikuuta 1960 Blind River, Ontario, Kanada) on kanadalainen jääkiekkovalmentaja ja entinen jääkiekkopuolustaja.


title: Claude Julien

text: Vuosina 1980–1992 Julien pelasi 136 IHL-, 148 CHL-, 469 AHL- ja 14 NHL-ottelua.


title: Claude Julien

text: 2007–2017 Julien valmensi Pohjois-Amerikan NHL:ssä pelaavaa Boston Bruinsia. Vuonna 2011 he voitivat Stanley Cup -mestaruuteen. Julien oli Kanadan joukkueen apuvalmentajana vuoden 2014 talviolympialaisissa.


title: Jormuan ofioliitti

text: Jormuan ofioliitti on vanha puristuksiin joutunut tektonisen laatan osa, joka on muodostunut noin 1,9 miljardia vuotta sitten eli se on huomattavan vanha, kuta kuinkin puolet maapallon iästä, vanhempi kuin tunnettu yhtenäismanner Rodinia. Se on tiettävästi maailman vanhin säilynyt ofioliitti. Se sijaitsee Suomessa osaksi Kajaanin pohjoispuolella Jormuassa ja osaksi Paltamon Mieslahden ja Kontiomäen alueilla Oulujärven itärannalla.


title: Jormuan ofioliitti

text: Jormuan ofioliittilaatta on muodostunut arkeeisen kallioperän repeämisen ja tulivuoritoiminnan tuloksena. Siinä on niin sanottu karjalainen liuske, jossa on kerrostuneina gneissiä, serpentiniittiä ja myös vanhaa merenpohjaliejua ja merivettä. Sen lisäksi se sisältää huomattavan määrän talkkia. Alueella tavataan erikoisia kasvilajeja kuten runsaasti harvinaisia kämmeköitä sekä serpentiinipikkutervakkoa ja kainuunnurmihärkkiä. Pohjois-Karjalan Outokummussa on samantapaisen ofioliitin jäänteitä.


title: Jormuan ofioliitti

text: Mondo Minerals ja eräät muut kaivosyhtiöt ovat kiinnostuneita Jormuan ofioliitista. Mondo on suorittanut Mieslahdessa koelouhintaa. Jormuassa oli pienimuotoinen Paraisten Kalkin talkkikaivos 1950-luvulla.


title: Saimaan kanavan seurakunta

text: Saimaan kanavan seurakunta oli 1846–1857 toiminut seurakunta Saimaan kanavaa rakentaneiden virkamiesten ja työväen keskuudessa. Päätös kanavan rakentamisesta tehtiin 1841 ja työt aloitettiin 1845.


title: Saimaan kanavan seurakunta

text: Keisarillinen majesteetti määräsi 1. joulukuuta 1846 ja 1. syyskuuta 1847 antamillaan käskykirjeillä asetettavaksi papin kanavalinjalla työskenteleviä ihmisiä varten. Armollisella ohjesäännöllä määrättiin 4. joulukuuta 1847, että papin virka oli julistettava tavallisessa järjestyksessä haettavaksi ja virkaan asettaminen tulisi tapahtua Porvoon tuomiokapitulin antamalla virkavahvistuskirjalla. Lisäksi määrättiin, että papin tuli asua kanavalinjan varrella ja olla Lappeenrannan ja Viipurin seurakuntien kirkkoherrojen valvonnan alaisena. Jo hakuvaiheessa viran ehdoksi asetettiin myös, että virka lakkautettaisiin kanavan valmistuttua ja kirkonkirjat sekä muu arkisto tulisi jättää tuomiokapitulin arkistossa säilytettäväksi.


title: Saimaan kanavan seurakunta

text: Ensimmäinen saarnaaja nimitettiin virkaansa 26. huhtikuuta 1848. Hänen nimensä oli Gregorius Monell ja hän otti virkansa vastaan 6. kesäkuuta 1848. Monell hoiti tehtävää vuoteen 1852 ja vuosina 1853–1857 häntä seurasi saarnaajan virassa Erik Kristian Relander. Vuosina 1846–1848 seurakunnassa toimi ylimääräisenä pappina Anders Johan Kiljander. Hän työskenteli virkaa toimittavana kanavan saarnaajana Lappeenrannan kehruuhuoneen saarnaajan toimen ohella.


title: Saimaan kanavan seurakunta

text: Saimaan kanava vihittiin juhlallisesti käyttöön 7. kesäkuuta 1856. Liikenteen aloittaminen tiesi saarnaajan viran lakkauttamista 1857. Saimaan kanavan taloudellinen komitea määräsi 4. maaliskuuta 1858, että hopeiset ehtoolliskalkki, pateeni ja öylättirasia tuli lähettää tarpeettomina rautatiejohtokunnalle. Seurakunnan kirkonkirjoja ja muuta arkistoa säilytettiin Viipurin seurakunnan arkistossa, josta ne siirrettiin myöhemmin Savonlinnan tuomiokapitulin arkistoon.


title: Lumoava pimeys

text: Lumoava pimeys on Kami Garcian ja Margaret Stohlin kirjoittama fantasiaromaani. Se on toinen osa noitasaagaan, jonka ensimmäinen osa on Lumoava kirous toimi pohjana elokuvalle Lumoava kirous.


title: Lumoava pimeys

text: Lumoava pimeys nousi heti ilmestyttyään New York Timesin kirjanmyyntitilastoissa kolmannelle tilalle.


title: Vangitut

text: Vangitut voi tarkoittaa ainakin seuraavia:


title: Pittodrie Stadium

text: Pittodrie Stadium on Aberdeenissa, Skotlannissa, sijaitseva Aberdeen-jalkapalloseuran kotistadion. Stadion otettiin käyttöön vuonna 1899. Katsojakapasiteetti on 21 421. Yleisöennätys on 45 061 katsojaa maaliskuulta 1954 cup-ottelussa Heartsia vastaan. Vuonna 1978 Pittodriesta tuli Iso-Britannian toinen jalkapallostadion ilman seisomakatsomoa.


title: Oculus Rift

text: Oculus Rift tai pelkkä Rift ovat vuonna 2016 julkaistut virtuaalitodellisuuslasit. Ne kehitti Oculus VR -niminen yhtiö, joka sai hanketta varten 91 miljoonaa Yhdysvaltain dollaria, joista 2,4 miljoonaa tuli joukkorahoituspalvelu Kickstarterin kautta. Oculus VR:n perustivat Palmer Luckey ja Scaleformin Brendan Iribe ja Michael Antonov, kuin myös Nate Mitchell. id Software:n yksi perustajista, John Carmack, ryhtyi myöhemmin yrityksen teknologiajohtajaksi (CTO). Facebook osti Oculus VR:n kahdella miljardilla Yhdysvaltain dollarilla maaliskuussa 2014.


title: Oculus Rift

text: Lasien sisällä on kaksi linssiä. Lasit peittävät käyttäjän koko näkökentän, ja simulaation aikana päätä kääntämällä kuvakulma virtuaaliympäristössä muuttuu saaden aikaan immersion tunteen. Laseja voi käyttää muun muassa videopelaamisessa.


title: Oculus Rift

text: Laseista julkaistiin kehittäjäversio (Development Kit) varsinkin pelintekijöitä ja muiden sovellusten kehittäjiä varten. Consumer Electronics Show'ssa tammikuussa 2014 esiteltiin Crystal Cove -niminen prototyyppi, joka reagoi esimerkiksi nojaamiseen ja ryömimiseen erillisen liiketunnistuskameran avulla. Oculus VR julkaisi toisen kehittäjäversion (DK2) 19. maaliskuuta 2014.


title: Oculus Rift

text: Osa peleistä ilmestyy yksinoikeudella Oculus Rift -laitteelle.


title: Valkoinen lippu

text: Valkoinen lippu tunnetaan etenkin sodankäynnissä antautumisen merkkinä heilutettavana lippuna. Myös vihollista lähestyvät aseettomat neuvottelijat kantavat perinteisesti valkoista lippua. Sodankäynnin sääntöjen mukaan valkoisen lipun kanssa kulkevia henkilöitä kohti ei saa avata tulta, eivätkä he saa itse avata tulta. Valkoista lippua on historian aikana käytetty myös sotalippuna, ja nykyisin sitä käytetään merkkilippuna etenkin moottoriurheilussa.


title: Valkoinen lippu

text: Varhaisimmat maininnat valkoisen lipun käytöstä antautumisessa ovat Kiinasta Han-dynastian ajalta (25 – 220 jaa.) ja Roomasta Tacitukselta teoksesta "Historiae" (109 jaa.), jossa viitataan Vitelliuksen ja Vespasianuksen väliseen sotaan 69 jaa. Valkoinen väri valittiin antautumisen merkiksi luultavasti siksi että sitä oli helpoimmin saatavilla ja koska se erottui hyvin niin maastosta kuin värikkäistä sotalipuistakin.


title: Valkoinen lippu

text: Eri maiden laeissa valkoinen lippu mainitaan antautumisen merkkinä luultavasti vain Italiassa. Vuoden 1907 maasodan lakeja koskevan Haagin sopimuksen artikla 32 mainitsee valkoisen lipun käytöstä tulitauon merkkinä sellaisissa tilanteissa, joissa jokin sodan osapuoli haluaa aloittaa neuvottelut. Sopimuksen mukaan valkoista lippua kantavalla neuvottelijalla sekä hänen seurueeseensa kuuluvalla tulkilla, lipunkantajalla ja sotilassoittajalla on oikeus loukkaamattomuuteen.


title: Valkoinen lippu

text: 1600-luvun uskonsodissa valkoinen lippu edusti puhtautta ja oli kuninkaallisen vallan tunnus. Siksi myös Ranskan rykmenttien ja Ranskan kuninkaallisen laivaston liput olivat usein valkoisia. Vuonna 1661 valkoisesta lipusta tehtiin Ranskan kuninkaallisen laivaston virallinen lippu käytettäväksi myös rannikkolinnakkeissa ja siirtokunnissa kuten Quebecissä. Sitä käytettiin sen vuoksi myös sotalippuna aina vuoteen 1790 saakka.


title: Valkoinen lippu

text: Syyrian Umaijad-dynastia (661–750) käytti valkoista lippua tunnuksenaan useiden vuosien ajan.


title: Valkoinen lippu

text: Afganistanin Taliban-liike käytti valkoista lippua tunnuksenaan vuosina 1996–1997 vallattuaan Afganistanin pääkaupungin Kabulin. Sen jälkeen siihen lisättiin mustalla kirjoitettu uskontunnustus.


title: Valkoinen lippu

text: Yhdysvaltain moottoriurheilussa kuten IRL:ssä ja NASCARissa valkoinen lippu voi kertoa viimeisen kierroksen alkaneen. Formula 1 -kilpailussa valkoinen lippu varoittaa hitaasta autosta radalla. Yhdysvaltalaisessa rata-autoilussa valkoinen lippu voi merkitä hidasta autoa tai toimitsijoiden autoa radalla. Joissain autosarjoissa valkoista lippua näytetään harjoitusten tai aika-ajojen ensimmäisellä kierroksella kaikilla käytössä olevilla lippupisteillä.


title: Valkoinen lippu

text: Yleisurheilun kenttälajeissa valkoinen lippu on hyväksytyn suorituksen merkki.


Mikki, Aku, Hessu – kolme muskettisoturia (engl. "Mickey, Donald, Goofy - The Three Musketeers") on vuonna 2004 julkaistu Disneyn elokuva. Se perustuu löyhästi Alexandre Dumas vanhemman kirjaan "Kolme muskettisoturia", mutta elokuvan juoni etenee eri tavalla kuin kirjassa.


title: Mikki, Aku, Hessu – kolme muskettisoturia

text: Mikki Hiiri, Aku Ankka ja Hessu Hopo elävät Ranskan maalla, jossa muskettisoturit myös elävät. Muskettisoturien päällikkönä toimii Musta Pekka, joka punoo juonea kuningatar Minnin pään menoksi. Mikki, Aku ja Hessu haaveilevat Muskettisotureina olemista, mutta Pekka kieltäytyy huolimasta. Vähän myöhemmin Pekka myöntyy muskettisotureiksi, mutta se olikin juoni. Mustaa Pekkaa auttavat pahikset (Karhukopla), jotka aikovat siepata Minnin ja Iineksen. Kun he vielä Pekan kanssa yrittävät, Mikki, Aku ja Hessu pelastavat heidät ja voittavat Pekan. Lopulta heidän unelma toteutuu: Mikistä, Akusta ja Hessusta tuli muskettisotureita.


title: Novello

text: Novello on kunta Italiassa Piemonten alueella olevassa Cuneon maakunnassa. Ensimmäiset varmat tiedot kylän historiasta ovat vuodelta 1100. Novellossa on ollut myös linna keskiajalta saakka. Se kuitenkin tuhoutui vuonna 1437 espanjalaisten hyökkäyksessä. Nykyinen linna on rakennettu samalle paikalle vuonna 1880.


title: Novello

text: Kunnasta osa kuuluu baroloviinin tuotantoalueeseen.


Azerbaidžanin naisten jalkapallomaajoukkue on Azerbaidžanin naisten edustusjoukkue jalkapallossa. Se toimii Azerbaidžanin jalkapalloliiton alaisuudessa.


title: Azerbaidžanin naisten jalkapallomaajoukkue

text: Azerbaidžan ei ole pelannut kertaan naisten arvokisoissa. Se osallistui ensimmäisen kerran arvokisojen karsintoihin 2009 EM-kisoissa.


title: Sabotage (vuoden 2014 elokuva)

text: Sabotage on vuonna 2014 ensi-iltansa saanut yhdysvaltalainen toimintatrilleri, jonka on ohjannut David Ayer. Elokuvan pääosassa esiintyy Arnold Schwarzenegger. Elokuva perustuu löyhästi Agatha Christien romaaniin "Eikä yksikään pelastunut" (1939).


title: Sabotage (vuoden 2014 elokuva)

text: Elokuvan kuvaukset aloitettiin 13. syyskuuta 2012, ja ne päättyivät tammikuussa 2013. Elokuvan Yhdysvaltain ensi-ilta oli 28. maaliskuuta 2014. Suomessa elokuvan oli tarkoitus saada ensi-iltansa 2. toukokuuta, mutta elokuvateatterilevitys peruttiin sen menestyttyä taloudellisesti huonosti Yhdysvalloissa. Suomessa "Sabotage" julkaistaan DVD:nä ja Blu-rayna 22. elokuuta 2014.


title: Pop (Gasin albumi)

text: Pop on saksalaisen minimal techno -artisti Gasin neljäs studioalbumi, joka julkaistiin vuonna 2000. Kuten kaikissa Gasin studioalbumeissa, myös "Popissa" kappaleet ovat nimettömiä.


title: Pop (Gasin albumi)

text: Albumi julkaistiin kokonaisuudessaan vuonna 2008 kokoelma-albumilla "Nah und Fern", yhdessä muiden Gasin studioalbumien kanssa.


title: Pop (Gasin albumi)

text: Pitchfork Media valitsi "Popin" 2000-luvun 85:nneksi parhaaksi albumiksi vuonna 2009.


title: Norma Kamali

text: Norma Kamali, syntyjään Norma Arraez (27. kesäkuuta 1945, New York, Yhdysvallat) on yhdysvaltalainen muotisuunnittelija, joka on tunnettu monimuotoisista ja monikäyttöisistä vaatteistaan sekä uimapuvuistaan.


title: Norma Kamali

text: Norma Kamalin äiti oli libanonilainen ja isä Espanjan baskeja. Norma itse halusi taidemaalariksi mutta vanhempien toivomuksesta hän ryhtyi opiskelemaan muotisuunnittelua. Hän sai muotiopintonsa päätökseen New Yorkin "Fashion Institute of Technologyssa" 1964. Suunnittelija avioitui Mohammed Hossein Kamalin kanssa ja yhdessä he avasivat ensimmäisen liikkeensä New Yorkiin 1968, jolloin myös ensimmäinen oma vaatekokoelma esiteltiin. Ensimmäinen oma uimapukukokoelma esiteltiin 1974. Tunnetuin Norma Kamalin suunnittelemista uimapuvuista on punainen uimapuku näyttelijä Farrah Fawcettin kuuluisassa julistekuvassa vuodelta 1976. 1970-luvulla suunnittelijan asiakaskuntaan kuuluivat myös Cher, Diana Ross ja Bianca Jagger. 1978 hän puvusti elokuvan "The Wiz". Tunnetuimpia Norma Kamalin asuja on myös moneksi muuntuva nk. "sleeping bag" -takki. Hän toi 1980-luvun muotiin korotetut olkapäät.


title: Norma Kamali

text: 1995 Norma Kamali avasi yhtenä ensimmäisistä suunnittelijoista oman nettikaupan. Norma Kamali on usein palkittu muodin, arkkitehtuurin, sisustuksien ja muotisivustojen palkinnoilla sekä yhteiskunnallisesta työstä luovan toiminnan hyväksi. Norma Kamalilla on oma laattansa Fashion Walk of Famella. 2010 hän sai kunniatohtorin arvon entisessä oppilaitoksessaan "Fashion Institute of Technologyssa".


title: Mandala Airlinesin lento 91

text: Mandala Airlinesin lennolla 91 ollut Boeing 737-200 -kone putosi maahan 5. syyskuuta 2005 Medanissa. Kone oli matkalla Medanista Jakartaan. Kello 9.40 paikallista aikaa (UTC +7 h) kone syöksyi keskelle tiheään asuttua asuinaluetta muutama sekunti sen jälkeen, kun se oli noussut Medanin lentokentältä. Onnettomuudessa kuoli 149 henkilöä.


title: Mandala Airlinesin lento 91

text: Kymmeniä taloja ja autoja tuhoutui, ja ainakin 44 ihmisen raportoitiin menehtyneen maassa. Myöhemmin kerrottiin, että 18 törmänneen lentokoneen matkustajaa selvisi onnettomuudesta, kun taas 99 matkustajaa (joukossa kolme vauvaa) kuoli. Useimmpien eloonjääneiden uskotaan istuneen lentokoneen takaosassa, vaikka joidenkuiden on kerrottu kuolleen vammoihinsa. Suurin osa kuolleista oli indonesialaisia, mutta myös ainakin yhden malesialaisen, Ti Teow Chuan, kerrottiin kuolleen. Uhrien joukossa olivat Pohjois-Sumatran tuolloinen kuvernööri Rizal Nurdin sekä entinen kuvernööri Raja Inal Siregar.


title: Tears on My Pillow

text: Tears on My Pillow on kappale Kylie Minoguen albumilta "Enjoy Yourself" (1989), julkaistiin singlenä 12. marraskuuta 1989 Australiassa ja 8. tammikuuta 1990 Euroopassa. Kappale julkaistiin alun perin vuonna 1958 ja kirjoittivat Sylvester Bradford ja Al Lewis.


title: Better the Devil You Know

text: "Better the Devil You Know" on dancepopkappale Kylie Minoguen albumilta "Rhythm of Love" (1990). Se on albumin ensimmäinen single ja julkaistiin 30. huhtikuuta 1990. Kappaleen kirjoittivat ja tuottivat Stock, Aitken ja Waterman.


title: Luettelo Love Recordsin albumeista

text: Tämä on luettelo Love Records -levy-yhtiön vuosina 1966–1979 julkaisemista albumeista. Love Records julkaisi ennen konkurssiaan yhteensä 384 albumia, joita ilmestyi myös alamerkeillä Cuba, Eteenpäin! ja Kalevy.


title: Eino Saarinen

text: Eino Kalle Saarinen (28. elokuuta 1932 Helsinki – 23. helmikuuta 2014 Helsinki) oli rautatiehallituksen pääjohtaja 1988–1995. Hän oli koulutukseltaan merkonomi ja valtiotieteen maisteri.


title: Eino Saarinen

text: Eino Saarinen syntyi liikkeenharjoittaja Kalle Saarisen ja Martta Maria Lintusen perheeseen. Hänen puolisonsa vuodesta 1958 oli merkonomi Soili Irmeli Jaatinen. Ylioppilaaksi Saarinen tuli 1951 ja valmistui diplomimerkonomiksi 1956. Valtiotieteen kandidaatin tutkinnon hän suoritti 1969. Uransa alkuvuosina Saarinen toimi Helsingin moottoripyörä -yhtiön liikkeenhoitajana.Vuosien 1956 ja 1975 välillä hän työskenteli Bernerin ja Teknoksen palveluksessa. Vuonna 1975 hän tuli Pohjolan Liikenteeseen, ensin talousjohtajaksi ja vuodesta 1977 toimitusjohtajaksi. VR:n pääjohtaja hänestä tuli 1988. VR:ssä oli jo ennen hänen pääjohtajakauttaan aloitettu muutosprosessi, jota hän kaudellaan edisti, ja VR:stä muodostettiin osakeyhtiö VR-yhtymä.


title: Arvo Valte Palmroth

text: Arvo Valte Palmroth (17. helmikuuta 1916 Kauhajoki – 20. syyskuuta 1997 Kauhajoki) oli suomalainen laulaja, lauluntekijä ja maallikkosaarnaaja.


title: Arvo Valte Palmroth

text: Palmroth oli Suomen romani. Hänen sukunsa oli tilallisia Kauhajoella, mutta hän ei itse perinyt maata ja elätti itsensä muun muassa kaupustelijana. Hän suoritti kansakoulun oppimäärän vasta aikuisiällä opiskellessaan yhden lukuvuoden ajan 1936–1937 Kauhajoen evankelisessa kansanopistossa. Hän kiersi kaupustelijana sekä evankelisen liikkeen maallikkosaarnaajana pitkin Pohjanmaata ja läntistä Suomea. Muusikkona Palmroth oli pääosin itseoppinut, mutta hänen isoveljensä Viljo Salojensaari oli myös romaniväestön keskuudessa tunnettu laulaja-lauluntekijä. Palmroth sai nuorena myös muutamia viulutunteja, mutta joutui rahanpuutteessa myymään pian viulunsa eikä palannut soittajaksi. Hän oli 1930-luvulla jonkin aikaa laulusolistina eteläpohjalaisessa Tempo-yhtyeessä ja kuului Kauhajoen kirkkokuoroon, mutta laulujen sepittämisen hän aloitti vasta jäätyään leskeksi vuonna 1962. Viimeisinä vuosinaan hän asui synnyinseudullaan Kauhajoella ja välillä Ruotsissa.


title: Arvo Valte Palmroth

text: Palmrothin kappaleita levyttivät muun muassa Taisto Tammi, Anneli Sari ja Markus Allan. Vuonna 1973 Love Records julkaisi Palmrothin albumin "Mustalaislauluja, romansseja, laulelmia". Hänen on sanottu olleen surumielisten romanssilaulujen mestari. Eräs hänen tunnetuimmista lauluistaan on ”Muistojeni ruusut”.


title: Schönbrunnin metroasema

text: Schönbrunnin metroasema on Wienin metron linjan 4 asema Hietzingin alueella Länsi-Wienissä. Nykyinen metroasema on avattu vuonna 1981, mutta paikalla on sijainnut rautatieasema jo vuodesta 1898. Asema on saanut nimensä läheisestä Schönbrunnin linnasta.


title: Torgny

text: Torgny on ruotsalainen miehen etunimi. Nimen muinaisskandinaavinen alkumuoto on ollut "Þórgnýr", mikä merkitsee Tor-jumalan ääntä.


title: Torgny

text: Ruotsissa oli vuoden 2013 lopussa 5077 miestä, joiden etunimi oli Torgny. Suomessa nimi sen sijaan on harvinainen ja on annettu vain noin 70 henkilölle. Nimi esiintyy kuitenkin suomenruotsalaisessa kalenterissa, jonka mukaan Torgnyn nimipäivä on 11. maaliskuuta.


title: Asetoetikkahappo

text: Asetoetikkahappo eli asetetikkahappo (CHO) on yksinkertaisin ketoryhmän sisältävä karboksyylihappo. Yhdistettä muodostuu eliöissä muun muassa rasvojen aineenvaihdunnan tuloksena.


title: Asetoetikkahappo

text: Asetoetikkahappo on väritön kiteinen aine tai neste. Yhdiste on pysymätön ja hajoaa helposti kuumennettaessa asetoniksi ja hiilidioksidiksi. Happoluonteeltaan asetoetikkahappo on muiden karboksyylihappojen tavoin heikko ja sen pK-arvo on 3,6. Asetoetikkahapolla esiintyy keto-enolitautomeriaa ja tyypillisesti ketomuoto on vallitseva. Yhdiste liukenee hyvin etanoliin ja veteen. Asetoetikkahapolla ei sen pysymättömyydestä johtuen ole teollista käyttöä, mutta sen esterit ja amidit ovat pysyvämpiä ja niitä käytetään orgaanisessa synteesissä.


title: Asetoetikkahappo

text: Asetoetikkahappoa voidaan valmistaa hapettamalla 3-hydroksivoihappoa.


title: Asetoetikkahappo

text: Asetoetikkahappo kuuluu niin kutsuttuihin ketoaineisiin ja sitä muodostuu elimistössä erityisesti paaston ja hoitamattoman diabeteksen aikana. Asetoetikkahappoa muodostuu asetyylikoentsyymi-A:sta, joka kondensoituu asetoasetyylikoentsyymi-A:ksi. Tämän jälkeen hydroksimetyylikoentsyymi-A-syntaasi muodostaa 3-hydroksi-3-metyyliglutaryylikoentsyymi-A:ta, joka entsymaattisesti hajotetaan koentsyymi-A:ksi ja asetoetikkahapoksi. Asetoetikkahappo voi hajota elimistössä asetoniksi tai pelkistyä 3-hydroksibutyraattidehydrogenaasin vaikutuksesta 3-hydroksivoihapoksi.


title: Kon

text: Kon oli inkojen sateen ja etelätuulen jumala. Inkojen mytologiassa hän on auringon jumala Intin poika ja Pacha Kamaqin veli. Pacha Kamaq ajaa aina Konin takaisin pohjoiseen, josta hän on tullut. Vetäytyessään Kon kuitenkin vie myös sateet mukanaan ja kuihduttaa maan.


title: Haumea-ryhmä

text: Haumea-ryhmä on samantyypissillä radoilla kulkeva transneptunisien kohteiden ryhmä Kuiperin vyöhykkeellä. Myös näiden kappaleiden pinnan ominaisuudet ovat samantyyppiset. Ryhmä syntyi Haumean ja toisen transneptunisen kohteen välisessä törmäyksessä, ja ryhmän pienemmät kappaleet ovat ryhmän pääkappaleesta kääpiöplaneetta Haumeasta (2003 EL) irronneita sirpaleita. Ryhmä on saanut nimensä Haumean mukaan, ja se on ensimmäinen havaittu törmäyksessä syntynyt transneptunisten kohteiden ryhmä. Michael E. Brownin johtama tutkijaryhmä havaitsi Haumea-ryhmän olemassaolon vuonna 2007. Ryhmään kuuluvat Haumean ja sen kuiden lisäksi: , , , , , , , , ja


title: Mario Soldati

text: Mario Soldati (17. marraskuuta 1906 Torino – 19. kesäkuuta 1999 Tellaro) oli italialainen kirjailija, elokuvaohjaaja ja käsikirjoittaja.


title: Mario Soldati

text: Soldati kävi jesuiittakoulun ja valmistui Torinon yliopistosta vuonna 1927. Hän jatkoi opintojaan Roomassa ja Columbian yliopistossa New Yorkissa. Soldati julkaisi ensimmäisen novellikokoelmansa "Salmace" vuonna 1929. Vuonna 1935 ilmestyi yksi hänen tunnetuimmista kirjoistaan, Yhdysvaltoja kuvaava "America primo amore".


title: Mario Soldati

text: 1930-luvulla Soldati työskenteli Emilio Cecchin johtamalla Cines-studiolla muun muassa Mario Camerinin, Alessandro Blasettin ja Renato Castellanin elokuvien käsikirjoittajana. Hänen ensimmäinen itsenäinen ohjaustyönsä oli "telefoni bianchi" -elokuva "Dora Nelson" vuonna 1939. Myöhemmin Soldati tuli tunnetuksi ”kalligrafisiksi” kutsutuista historiallisista kirjallisuussovituksistaan kuten "Piccolo mondo antico" (1941) ja "Malombra" (1942). Toisen maailmansodan jälkeen hän ohjasi kirjallisuus- ja seikkailuelokuvia, tv-dokumentteja sekä nuoren Sophia Lorenin tähdittämän eroottisen melodraaman "Nainen joelta" ("La donna del fiume", 1955).


title: Mario Soldati

text: Soldatin viimeinen näytelmäelokuva oli "Policarpo, ”ufficiale di scrittura”" vuonna 1959. Sen jälkeen hän omistautui etupäässä kaunokirjalliselle tuotannolleen. Kirjailijan teoksista tärkeimpiä ovat omaelämäkerrallinen romaani "Le due città" (1964) ja kertomuskokoelma "I racconti del maresciallo" (1967).


title: Heavy (Iron Butterflyn albumi)

text: Heavy on yhdysvaltalaisen psykedeelisen rockin yhtyeen Iron Butterflyn esikoisalbumi. Se julkaistiin tammikuussa 1968 levymerkillä ATCO Records.


title: Heavy (Iron Butterflyn albumi)

text: Musiikillisesti albumi sisältää suoraviivaisia pop rock-kappaleita ("Unconscious Power", Gentle As It May Seem", "Look for the Sun"), soul- ja blues-vaikutteita ("Get Out of My Life, Woman", "So-Lo", "Stamped Ideas") sekä psykedeelisvaikutteisia raskaampia kappaleita kuten "Possession", "You Can't Win", "Fields of Sun" ja "Iron Buttefly Theme".


title: Andrea Aureli

text: Andrea Aureli (5. maaliskuuta 1923 Terni) on italialainen näyttelijä.


title: Andrea Aureli

text: Aureli valmistui näyttelijäksi Kokeellisesta elokuvakeskuksesta vuonna 1947 ja esiintyi samana vuonna Goffredo Alessandrinin elokuvassa "Vaeltava juutalainen" ("L’ebreo errante"). 1950- ja 1960-luvuilla hän näytteli roistoja lukuisissa peplum- ja jännityselokuvissa, spagettiwesterneissä ja komedioissa. Hän on työskennellyt myös vakavampien ohjaajien kuten Mario Camerinin, Nanni Loyn, Lino Del Fran ja Carlo Verdonen elokuvissa sekä vuonna 1991 Tinto Brassin eroottisessa "Kullanmurussa" ("Paprika", 1991).


title: Tina Turnerin diskografia

text: Yhdysvaltalaisen laulaja Tina Turnerin diskografia käsittää muun muassa yhdeksän studioalbumia ja kolme livealbumia.


title: Sam Cassell

text: Samuel ”Sam” James Cassell (s. 18. marraskuuta 1969 Baltimore, Maryland) on yhdysvaltalainen ammattilaisuransa lopettanut koripalloilija. Cassell voitti urallaan kolme NBA-mestaruutta vuosina 1994, 1995 ja 2008. Vuodesta 2009 lähtien Cassell on työskennellyt NBA:ssa apuvalmentajana.


title: Sam Cassell

text: Cassell opiskeli Paul Laurence Dunbarin high schoolissa Baltimoressa, josta hänet värvättiin DePaulin yliopistoon. Hän ei kuitenkaan pelannut urallaan DePaulin yliopistossa, vaan Floridan osavaltionyliopistossa. Cassell edusti yliopistoa kahden kauden ajan vuosina 1991–1993 ja teki parhaana kautenaan 18,4 pistettä ottelua kohden.


title: Sam Cassell

text: Cassell osallistui vuoden , jossa Houston Rockets varasi hänet tilaisuuden 24:ntenä pelaajana. Ensimmäisenä NBA-kautenaan Cassell teki keskimäärin 6,7 pistettä ottelua kohden. Saman kauden päätteeksi seura voitti NBA-mestaruuden. Kaudella 1994–1995 hän pelasi ainoan kerran urallaan kaikki 82 runkosarjaottelua. Kauden päätteeksi Cassell voitti toisen perättäisen NBA-mestaruutensa. Hän ehti edustaa Houstonia kolme kautta, sillä elokuussa 1996 hänet kaupattiin pelaajakaupassa Phoenix Sunsille, jolloin muun muassa Charles Barkley siirtyi Houstoniin.


title: Sam Cassell

text: Cassell pelasi Phoenixissa vain 22 ottelua, sillä hänet kaupattiin joulukuussa 1996 Dallas Mavericksille. Hän edusti Dallasia vain 16 ottelun ajan ja helmikuussa 1997 hänet kaupattiin laajassa pelaajakaupassa New Jersey Netsiin. Cassell pelasi Netsissä yli kaksi vuotta, ja maaliskuussa 1999 hän siirtyi kolmen seuran yhteiskaupassa Milwaukee Bucksiin.


title: Sam Cassell

text: Milwaukeessa Cassell jakoi kauden 1999–2000 aikana keskimäärin 9,0 syöttöä ottelua kohden, jolla hän sijoittui sarjan syöttötilastossa kolmanneksi. Hän edusti seuraa kesään 2003 asti, jolloin hänet kaupattiin Minnesota Timberwolvesille. Pisteiden valossa kausi 2003–2004 oli Cassellin NBA-uran paras, sillä hän teki keskimäärin 19,8 pistettä ottelua kohden. Samana kautena hänet valittiin ainoan kerran hänen urallaan ja . Cassell pelasi seurassa lopulta kaksi kautta ja elokuussa 2005 hänet kaupattiin Los Angeles Clippersille.


title: Sam Cassell

text: Cassell edusti Clippersiä helmikuun 2008 loppuun asti, jolloin seura luopui hänen pelaajaoikeuksistaan. Pian tämän jälkeen hän siirtyi vapaana pelaajana Boston Celticsiin, jossa hän voitti kolmannen NBA-mestaruutensa kauden 2007–2008 päätteeksi. Cassell myös lopetti NBA-uransa tähän kauteen.


title: Armand Hippolyte Louis Fizeau

text: Armand Hippolyte Louis Fizeau (23. marraskuuta 1819 – 18. marraskuuta 1896) oli ranskalainen fyysikko. Hän tutki monia fysiikan ilmiöitä ja teki useita kokeellisia mittauksia, joista merkittävimmät koskivat valonnopeuden määrittämistä ja tähtien suhteellisia nopeuksia. Fizeaun merkitys fysiikan tutkimukselle perustuikin suurelta osin hänen kehittämiinsä uusiin mittausjärjestelmiin.


title: Armand Hippolyte Louis Fizeau

text: Fizeau syntyi varakkaaseen perheeseen esikoisena. Hänen isänsä oli patologi, jonka jalanjäljissä Fizeau aloitti lääketieteen opinnot, jotka hän joutui kuitenkin keskeyttämään terveydellisen tilanteensa takia. Tämän jälkeen hän aloitti uransa fysiikan parissa. Myöhemmin Fizeau meni naimisiin kuuluisan botanistin Adrien de Jussieun tyttären kanssa. Avioliitto jäi kuitenkin lyhyeksi, sllä vaimo kuoli synnytettyään kaksi tytärtä ja pojan. Tämän seurauksena Fizeau muutti viettämään eläkepäiviään kotiinsa Jouarren lähelle, jossa hän kuoli leukasyöpään 76-vuotiaana 18.11. 1896.


title: Armand Hippolyte Louis Fizeau

text: Uransa alussa Fizeau tutki optiikkaa College de Francessa Henri Victor Renaultin kanssa ja hänen työnsä keskittyi valokuvausmenetelmien kehittämiseen. Fizeaun ensimmäisiä tieteellisiä tavoitteita olikin yritys parannella Louis Daguerren kehittämää ensimmäistä heliografia ja tehdä siitä tutkimuksen apuväline. Hän osoitti, että peilin pinnan hapettuminen voitiin estää päällystämällä peili ohuella kultakerroksella, minkä ansiosta tumman ja kirkkaan kontrastia voitiin huomattavasti parantaa.


title: Armand Hippolyte Louis Fizeau

text: College de Francessa olonsa jälkeen Fizeau työskenteli Pariisin observatoriossa astronomi François Aragon oppipoikana. Arago huomasi Fizeaun lahjakkuuden ja kannusti tätä jatkamaan uraansa fysiikan parissa. Aragon ansiosta Fizeaun fysiikan saavutukset tulivat tieteellisen akatemian tietoon ja myöhemmin Fizeausta tulikin tieteellisen akatemian jäsen. Uransa alussa Fizeau työskenteli usein yhteistyössä myös Leon Foucaultin kanssa, joka oli myös aloittanut opinnot lääketieteen parissa. Yhdessä he kehittivät valokuvausmenetelmiä ja vuonna 1845 kuvasivat ensimmäisten joukossa auringon pintaa. Yhdessä Foucaultin kanssa Fizeau tutki valon käyttäytymistä ja mustan kappaleen säteilyä. Käyttäen erittäin tarkkoja lämpömittareita Fizeau ja Foucault demonstroivat kuinka lämpösäteily tuotti vastaavia interferenssimaksimeja ja minimejä kuin näkyvä valo. Näkyvällä valolla minimit ja maksimit näkyvät tummina ja vaaleina alueina kun taas infrapunasäteilyn aiheuttamat interferenssikuviot ilmenevät lämpötilaeroina.


title: Armand Hippolyte Louis Fizeau

text: Yksi aaltoteorian tärkeimmistä tuloksista oli se, että valonnopeus on pienempi tiheässä kuin harvassa aineessa. Tätä ei oltu kuitenkaan pystytty kokeellisesti todentamaan. Arago oli kehittänyt sähkönnopeuden mittaamiseen sopivan laitteiston, jota Fizeau ja Foucault parantelivat ja kehittivät sen pohjalta laitteiston valonnopeuden mittaamiseen (Fizeau-Foucault koe). Tämän jälkeen heidän yhteistyönsä kuitenkin päättyi henkilökohtaisista syistä. Vuonna 1850 molemmat tutkijat lähettivät tiedeakatemiaan artikkelin koskien valonnopeutta eri väliaineissa. Fizeau oli suorittanut kokeen yhteistyössä Louis Breguetin kanssa. Molemmat kokeet tuottivat saman lopputuloksen,jonka mukaan valo tosiaan kulki nopeammin ilmassa kuin vedessä.


title: Armand Hippolyte Louis Fizeau

text: Fizeaulle ei riittänyt suhteellisten valonnopeuksien mittaaminen, vaan hän halusi selvittää valonnopeuden vedessä ja ilmassa erikseen. Vuonna 1849 hän kehitti nerokkaan laitteiston, jonka avulla hän voisi suorittaa mittaukset. Laitteisto koostui valonlähteestä, isosta hammastetusta pyörivästä renkaasta, peilistä ja detektorista. Rengas pyöri nopeasti akselinsa ympäri ja valonsäde kulki valonlähteestä hampaanraon kautta peiliin, josta se heijastui takaisin. Kun rengas pyöri riittävän nopeasti, niin osa valosta jäi renkaan hampaiden taakse, jolloin detektori ei voinut havaita sitä. Kun renkaan nopeutta edelleen lisättiin, niin valo ilmaantui ja katosi vuorotellen. Valon kulkuun kuluva aika voitiin helposti mitata kun tiedettiin tarkka matka ja renkaan kulman muutos. Fizeau sai valonnopeudelle ilmassa arvon 315 000 kilometriä sekunnissa. Arvo ei ollut yhtä tarkka kuin astronomisilla laskuilla saadut tulokset, mutta kokeen käytännöllisyyden vuoksi mittausmenetelmä julkistettiin ja myöhemmin se antoi osviittaa tarkemmille valonnopeuden mittauksille. Pienillä muutoksilla koejärjestelyssä Fizeau yritti mitata myös sähkönnopeutta insinööri Pierre-Emille Gounellen kanssa, mutta kehnoin tuloksin.


title: Armand Hippolyte Louis Fizeau

text: Vuonna 1851 Fizeau mittasi valon suhteellisen nopeuden vedessä. Hänen koejärjestelynsä perustui siihen, että valo tuotti interferenssikuvioita kuljettuaan kahden rinnakkaisen putken läpi, joissa fluidi liikkui vastakkaisiin suuntiin. Jopa pieni muutos eri putkissa kulkevien valonsäteiden nopeuksissa aiheuttaisi ison muutoksen interferenssikuvioissa. Fizeau toteutti kokeen käyttäen sekä ilmaa että vettä väliaineena. Kun väliaineena oli vettä, niin valonnopeus oli pienempi valon kulkiessa vastavirtaan kuin myötävirtaan. Tulos tuki Augustin Jean Fresnelin teoriaa, jonka mukaan väliaine kuljetti eetteriä. Myöhemmin Albert Einstein hyödynsi Fizeaun tuloksia kehittäessään erityistä suhteellisuusteoriaansa. Vuonna 1886 Albert Abraham Michelson ja Edward Morley toistivat kokeen (Michelsonin-Morleyn koe) parannellulla laitteistolla ja päätyivät samaan lopputulokseen.


title: Armand Hippolyte Louis Fizeau

text: Tietämättä Christian Dopplerin vuonna 1842 julkaisemasta punasiirtymää käsittelevästä teoksesta, Fizeau julkaisi selityksen tähden säteilyspektrin aallonpituuksien siirtymälle vuonna 1848 ja osoitti miten sen avulla voidaan mitata tähtien suhteellisia nopeuksia. Fizeau osoitti, että liikkuvan valonlähteen säteilyn taajuuden muutos on analoginen äänen taajuuden muutoksen kanssa. Tästä tuli tärkeä havainnointikeino universumin koon ja rakenteen selvittämisessä.


title: Armand Hippolyte Louis Fizeau

text: Dopplerin ilmiön lisäksi Fizeau ei kehittänyt uusia teorioita, eikä hän julkaissut mitään erityisen merkittävää. Fizeaun suurimmat saavutukset olivatkin hänen pitkälle kehittelemänsä uudet koejärjestelmät. Fizeaun maine ei missään vaiheessa yltänyt hänen saavutuksiensa tasolle, suurelta osin sen takia, että hän jätti koemenetelmänsä seuraajiensa paranneltaviksi ja edelleen kehiteltäviksi. Vuonna 1856 Ranskan instituutin viisi perustaja-akatemiaa palkitsivat Fizeaun keisarin laatimalla erikoispalkinnolla ja hän pääsi tieteellisen akatemian fysiikan osaston jäseneksi vuonna 1860, jossa hän toimi osastonsa varapresidenttinä vuonna 1877 ja presidenttinä vuonna 1878. Tämän lisäksi Royal Society antoi hänelle Rumford-mitalin vuonna 1866 ja vieraskielisen jäsenen tittelin vuonna 1875.


title: Albert Cartier

text: Albert Cartier (s. 22. marraskuuta 1960) on ranskalainen jalkapallovalmentaja ja entinen puolustaja.


title: Albert Cartier

text: Cartier aloitti jalkapallouransa juniorina AS Vagneyn ja INF Vichyn joukkueissa. Ammattilaisdebyyttinsä hän teki AS Nancy-Lorrainessa vuonna 1980. Cartier pelasi Nancyssa puolustajana seitsemän kauden ajan Ranskan pääsarjassa. Kauden 1986/87 päätteeksi Arsène Wengerin valmentama joukkue putosi liigasta. Putoamisen jälkeen lähes 200 liigaottelua pelannut Cartier jätti Nancyn ja siirtyi FC Metziin.


title: Albert Cartier

text: Metzissä Cartier jatkoi avauskokoonpanossa pääsarjassa ja voitti seuran paidassa Ranskan cupin mestaruuden 1987/88, kun Metz voitti finaaissa FC Sochaux’n rangaistuspotkukilpailun jälkeen. Cartier edusti Metziä kahdeksan vuotta ja lopetti pelaajauransa seurassa vuonna 1995.Cartier aloitti valmennusuransa FC Metzin organisaatiossa reservijoukkueen valmentajana kesällä 1996. Joël Mullerin saatua potkut joulukuussa 2000, Cartier nousi Metzin edustusjoukkueen päävalmentajaksi. Cartierin johdolla Metz sijoittui kauden 2000/01 päätteeksi liigassa sijalle 12. Seuraava kausi alkoi varsin heikosti ja putoamiskamppailuun pudonnut Metz erotti Cartierin marraskuun lopussa 2001.


title: Albert Cartier

text: Kesäkuussa 2002 Cartierin valmennusura jatkui FC Gueugnonissa. Ensimmäisellä kaudellaan hän johdatti joukkueen Ligue 2:n keskikastiin, mutta seuraavalla kaudella joukkue joutui taistelemaan tosissaan sarjapaikastaan. Huonojen tulosten myötä Gueugnon erotti Cartierin helmikuussa 2004.


title: Albert Cartier

text: Gueugnonista saamiensa potkujen jälkeen Cartier jatkoi valmennusuraansa Belgiassa. Kaudella 2004/05 hän valmensi RAA Louviéroisea, joka teki hänen johdollaan liigahistoriansa parhaan suorituksen ollen Belgian liigassa seitsemäs. Kauden jälkeen hän siirtyi RWDM Brysselin peräsimeen. Cartierin johdolla joukkue taivalsi Belgian liigan keskikastissa, kunnes vajosi kaudella 2007/08 putoamiskamppailuun. Cartier sai potkut seurasta tammikuussa 2008.


title: Albert Cartier

text: Pian potkujensa jälkeen Cartierin ura jatkui RAEC Monsin päävalmentajana. Hän pelasti seuran kauden päätteeksi putoamiselta liigasta, kun taas RWDM Bryssel jäi sarjan viimeiseksi. Kesäkuussa 2008 Cartier siirtyi Monsista liigaan nousseen AFC Tubizen päävalmentajaksi. Cartier ei onnistunut uusimaan Tubizen sarjapaikkaa ja putoamisen jälkeen hän lähti seurasta.


title: Albert Cartier

text: Tämän jälkeen Cartier valmensi kreikkalaista Panthrakikosia ja belgialaista KAS Eupenia. Kesäkuussa 2012 hän palasi Nationaliin pudonneen FC Metzin päävalmentajaksi. Cartierin johdolla Metz sijoittui Nationalissa toiseksi ja nousi kauden 2012/13 jälkeen takaisin Ligue 2:een. Kaudella 2013/14 Cartier luotsasi Metzin sensaatiomaisesti Ligue 2:n mestariksi ja joukkue nousi pääsarjaan kuuden vuoden tauon jälkeen. Cartier palkittiin UNFP:n toimesta Ligue 2:n parhaana valmentajana. Kausi 2014/15 liigassa oli Metzille vaikea, eikä Cartier onnistunut luotsaamaan seuralle sarjapaikkaa. Putoamisen myötä Metz erotti Cartierin.


title: Albert Cartier

text: Lokakuussa 2015 Cartierista tuli Ligue 2:n häntäpäähän juuttuneen FC Sochaux’n päävalmentaja. Cartierin johdolla Sochaux säilytti sarjapaikkansa kauden päätteeksi ja hän jatkoi valmentajana myös kauden 2016/17. Menestystä ei juurikaan tullut, vaan Sochaux jäi Ligue 2:ssa sijalel 13. Toukokuussa 2017 vahvistettiin, että Cartier jättää Sochaux'n ja siirtyy Gazélec Ajaccion päävalmentajaksi.


title: Albert Cartier

text: Cartierin johdolla Gazélec jäi kaudella 2017/18 Ligue 2:ssa vasta sijalle 16 ja säilytti sarjapaikkansa vain viiden pisteen turvin. Kausi 2018/19 lähti sekin alavireisesti. Seurajohto päätyi erottamaan Cartierin lokakuun alussa 2018, kun Gazélec majaili sarjassa sijalla 12.


title: Arfakinkaljumesikko

text: Arfakinkaljumesikko ("Melipotes gymnops") eli aiemmalta nimeltään keltakaljumesikko on mesikoiden heimoon kuuluva varpuslintu.


title: Arfakinkaljumesikko

text: Arfakinkaljumesikkoa tavataan Uuden-Guinean länsiosissa Indonesiassa. Laji on huonosti tunnettu, eikä siitä ole tehty kannanarvioita. Sen ei kuitenkaan uskota olevan vaarassa, ja laji on luokiteltu elinvoimaiseksi.


title: Huoninkaljumesikko

text: Huoninkaljumesikko ("Melipotes ater") on mesikoiden heimoon kuuluva varpuslintu.


title: Huoninkaljumesikko

text: Huoninkaljumesikkoa tavataan Papua-Uudessa-Guineassa. Lajia on kuvattu yleiseksi, ja se on luokiteltu elinvoimaiseksi.


title: Fojankaljumesikko

text: Fojankaljumesikko ("Melipotes carolae") on mesikoiden heimoon kuuluva varpuslintu. Lajia tavataan Fojavuorilla Uuden-Guinean luoteisosissa.


title: Paratiisimesikko

text: Paratiisimesikko ("Macgregoria pulchra") eli aiemmalta nimeltään vuoriparatiisilintu on mesikoiden heimoon kuuluva varpuslintu.


title: Paratiisimesikko

text: Paratiisimesikkoa tavataan Uuden-Guinean saarella Indonesiassa ja Papua-Uudessa-Guineassa. Lajin populaatio on pieni ja sirpaloitunut ja pienenemässä. Se on luokiteltu vaarantuneeksi.


title: Nokimesikko

text: Nokimesikko ("Melidectes fuscus") on mesikoiden heimoon kuuluva varpuslintu.


title: Nokimesikko

text: Nokimesikkoa tavataan Indonesiassa ja Papua-Uudessa-Guineassa. Laji on luokiteltu elinvoimaiseksi.


title: Jean de Florette

text: Jean de Florette (dvd-julkaisuna Katkeruuden lähde) on ranskalainen historiallinen draama vuodelta 1986. Claude Berrin ohjaama elokuva pohjautuu Marcel Pagnolin romaaniin, kuten myös sen jatko-osa "Rakkauden lähde (Manon des sources)". Tarinan tapahtumat sijoittuvat Provencen maaseudulle, jossa kaksi maanviljelijää juonittelee karkottaakseen uuden viljelijätulokkaan pois perimästään lähitalosta.


title: Jean de Florette

text: Elokuvan pääosia esittävät Gérard Depardieu, Yves Montand ja Daniel Auteuil. Elokuva jatko-osineen kuvattiin seitsemän kuukauden aikana, mikä oli Ranskan siihen asti kallein elokuvatuotanto.


title: Jean de Florette

text: Pian ensimmäisen maailmansodan jälkeen Ugolin Soubeyran (Auteuil) palaa aamuvarhaisella asepalveluksesta ja herättää setänsä Césarin (Montand), joka tunnetaan paremmin nimellä Le Papet. Ugolinilla on oma maatila ylempänä vuoristossa, jossa hänellä on tarkoitus ryhtyä kasvattamaan neilikoita. Setä suhtautuu aikeeseen epäilevästi, mutta muuttaa mielensä kun Ugolin saa kukista hyvän hinnan torilla. Miehet päättävät laajentaa neilikkatuotantoa ja menevät kysymään naapuri Pique-Bouffiguelta olisiko hänen maansa myytävänä. Viljelymaa tiedetään kuivaksi, mutta Le Papet tietää läheltä löytyvän lähteen, joka ratkaisisi ongelman. Naapuri ei halua myydä ja loukkaa Soubeyranin perhettä. Seuraa tappelu jossa miehet surmaavat hänet ja näkevät tilaisuutensa tulleen. He menevät lähteelle ja peittävät sen näkyvistä betonilla. He eivät tiedä, että heidän puuhiaan tarkkailee muuan salametsästäjä.


title: Jean de Florette

text: Vainajan omaisuuden perii hänen sisarensa Florette, Le Papet’n nuoruudenrakastettu, joka kuitenkin kuolee melkein heti uutisen kuultuaan. Perijäksi nouseekin Floretten poika Jean Cadoret, köyryselkäinen veronkerääjä. Ennen Jeanin tuloa paikalle Ugolin tärvelee hänen perimäänsä taloa yrittäen näin saada tulokasta luopumaan aikeistaan ottaa tila käyttöön itselleen.


title: Jean de Florette

text: Jean (Depardieu) saapuu vaimonsa ja tyttärensä kanssa kertoen asettuvansa taloon, ja Ugolin ja setänsä saavat heittää hyvästit aikeelleen ostaa tila itselleen. Jeanin aikomus on ryhtyä kasvattamaan jäniksiä ja ruokkimaan niitä oman tilansa kurkuilla. Jean ei tiedä naapurin miesten piilottamasta lähteestä, mutta tietää että kahta kilometriä kauempana on toinen lähde, hänen maillaan sekin. Ugolin on pettynyt, mutta setä Le Papet neuvoo häntä ystävystymään Jeanin kanssa ja voittamaan tämän luottamuksen. Samaan aikaan miehet kuitenkin juonittelevat ja yrittävät kääntää muita kyläläisiä uutta tulijaa vastaan.


title: Jean de Florette

text: Jean menestyy alkuun jänisfarmeineen, mutta vähitellen veden kantamisesta kahden kilometrin päästä tulee ongelma. Sateetkin kastelevat vain ympäröiviä maatiloja lankeamatta Jeanin maille. Jean kaavailee kaivon kaivamista, mutta Ugolin yrittää saada hänet luopumaan tilasta kokonaan. Jean kuitenkin päättää ottaa lainaa parantaakseen maatilaansa, ja Le Papet juonittelee tarjoamalla omaa rahaansa Jeanin lainattavaksi. Näin hän voisi kerätä siitä korkoa ja jos Jean ei kykenisi hoitamaan lainaansa, saada maatilan itselleen lainan vakuutena.


title: Jean de Florette

text: Lainarahoilla Jean hankkii dynamiittia ja räjäyttää kaivon, mutta putoaa räjähdyksessä itse kaivon pohjalle ja kuolee. Jeanin leski Aimée ja tytär Manon päättävät muuttaa pois, ja Le Papet tekee tarjouksen tilasta, jonka leski hyväksyy. Juuri kun äiti on pakkaamassa tavaroita, tytär hiipii Ugolinin ja Le Papet’n perässä ja näkee, miten miehet kaivavat lähteen esiin ja vesi alkaa virrata. Manon ymmärtää että hänen perhettään on petetty. Elokuva päättyy tekstiin, joka lupaa tarinalle jatkoa.


title: Jean de Florette

text: "Jean de Florette" ja sen jatko-osa "Rakkauden lähde" menestyivät erinomaisesti sekä taloudellisesti että kriitikoiden arvioissa. "Jean de Florette" palkittiin neljällä Bafta-palkinnolla, ja Daniel Auteuil sai roolistaan sekä Bafta- että César-palkinnon.


title: Jean de Florette

text: "The New York Timesin" kriitikot valitsivat "Jean de Floretten" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Nils Horner

text: Nils Horner (5. joulukuuta 1962 Borås – 11. maaliskuuta 2014 Kabul) oli ruotsalainen toimittaja, joka työskenteli pitkään Ruotsin radion ulkomaankirjeenvaihtajana. Hänen raporttejaan kuultiin myös Suomessa Svenska Ylen lähetyksissä.


title: Nils Horner

text: Horner työskenteli 1990-luvulla ulkomaantoimittajana New Yorkssa ja Lontoossa, josta hän siirtyi vuonna 2001 Ruotsin radion palvelukseen New Delhiin, raportoiden Aasian ja Lähi-idän tapahtumista. Hänet ammuttiin kadulla maaliskuussa 2014 Afganistanin pääkaupungissa Kabulissa.


title: Rådhusetin metroasema

text: Rådhusetin metroasema on metroasema Tukholman metron Sinisellä linjalla. Se sijaitsee T-Centralenin ja Fridhemsplanin metroaseman välissä. Asema sijaitsee Tukholman raatihuoneen alapuolella. Aseman lähellä sijatsevat myös poliisiasema ja Tukholman kaupungintalo.


title: Alpensia Ski Jumping Centre

text:
Alpensia Ski Jumping Centre (aikaisemmin Alpensia Jumping Park) on viiden muovitetun hyppyrimäen ja jalkapallostadionin muodostama urheilustadion Daegwalnyeong-myeonissa Pyeongchangin piirikunnassa Gangwonin maakunnassa Etelä-Koreassa.
Alpensia Ski Jumping Centre toimi Pyeongchangin 2018 talviolympialaisten mäkihyppy- ja yhdistetynkilpailujen sekä lumilautailun big airin kilpailupaikkana.


title: Alpensia Ski Jumping Centre

text: Pyeongchangiin alettiin rakentaa heinäkuussa 2006 uutta Alpensia Resort -talviurheilualuetta, jonka kokonaisbudjetti oli noin miljardi euroa. Rakennustyöt aloitettiin vuoden 2014 talviolympialaisten hakuprosessia silmälläpitäen, mutta olympialaiset myönnettiin heinäkuussa 2007 Sotšille.


title: Alpensia Ski Jumping Centre

text: Alpensia Ski Jumping Centren rakennustyöt aloitettiin marraskuussa 2007 ja avajaisia vietettiin syyskuussa 2009 Continental Cup kilpailuiden yhteydessä. Alpensia Ski Jumping Centreen kuuluu viisi muovitettua hyppyrimäkeä (K125 HS140, K98 HS109, K60 HS66, K35 ja K15), joista kolme pienintä ovat luonnonmäkiä. Rakennustyöt maksoivat noin 50 miljoonaa euroa.


title: Alpensia Ski Jumping Centre

text: Kesällä 2017 suurmäen HS-pistettä siirrettiin 140 metristä 142 metriin.


title: Alpensia Ski Jumping Centre

text:
Mäkiennätyksen 143,5 metriä on hypännyt Ryōyū Kobayashi.
Kesämäkiennätyksen 133,0 metriä on hypännyt Erik Simon.
Mäkiennätyksen 113,5 metriä ovat hypänneet Stefan Kraft, Robert Johansson ja Andreas Wellinger.
Naisten mäkiennätyksen 111,0 metriä on hypännyt Yūki Itō.
Kesämäkiennätyksen 105,0 metriä on hypännyt Stefan Hula.


title: Rakkauden lähde

text: Rakkauden lähde ("Manon des sources") on ranskalainen historiallinen draamaelokuva vuodelta 1986. Sen ohjasi Claude Berri ja se pohjautuu Marcel Pagnolin kaksiosaiseen romaaniin vuodelta 1962, kuten myös sitä edeltänyt "Jean de Florette", toiselta suomalaisnimeltään "Katkeruuden lähde". Romaanin jälkimmäinen osa ”Manon des sources” kuitenkin perustuu Pagnolin jo 1952 käsikirjoittamaan ja ohjaamaan samannimiseen elokuvaan, mikä tekee "Rakkauden lähteestä" tavallaan tuon elokuvan uudelleenfilmatisoinnin.


title: Rakkauden lähde

text: "Jean de Florette" ja "Rakkauden lähde" kuvattiin peräkkäin seitsemän kuukauden aikana, ja se oli Ranskan siihen asti kallein elokuvatuotanto.


title: Rakkauden lähde

text: Elokuvan tarina alkaa muutamaa vuotta myöhemmin kuin mihin "Jean de Florette" jäi. Nuori nainen Manon (Emmanuelle Béart) asuu lähellä isävainajansa entistä maatilaa Ranskan Provencen maaseudulla ja opiskelee maanviljelyä paikallisen vanhemman pariskunnan avulla. Ugolin Soubeyran (Daniel Auteuil) kasvattaa setänsä Le Papet’n (Yves Montand) kanssa seudulla neilikoita, joiden kasteluveden he ottavat Manonin entisellä kotitilalla sijaitsevasta lähteestä.


title: Rakkauden lähde

text: Ugolin näkee Manonin kylpemässä alasti vuoripurossa ja päättää valloittaa tytön itselleen. Manon kuitenkin suhtautuu mieheen halveksivasti ja ihastuukin paikkakunnalle vasta muuttaneeseen nuoreen opettajaan Bernardiin. Manon tietää, miten Ugolin, tämän setä ja muut kyläläiset aiheuttivat hänen isänsä perikadon vuosia aiemmin: he tukkivat isän mailla olleen lähteen, joka olisi auttanut tämän viljelyksiä menestymään.


title: Rakkauden lähde

text: Eräänä päivänä ollessaan etsimässä eksynyttä vuohta Manon löytää maanalaisen vesisuonen, joka tuo vettä lähteeseen. Kostoksi hän päättää tukkia veden virtauksen savella ja kivillä. Sekä Ugolin että muut lähteen kasteluvedestä riippuvaiset viljelijät vaipuvat epätoivoon peltojensa kuivuessa ja satojensa pienentyessä ja uskovat jonkin suuremman voiman rankaisevan heitä Manonin isän petkuttamisesta. Manon nostaa virallisen syytteen Ugolinia, Le Papet’ta ja kyläläisiä vastaan lähteen tukkimisesta. Syytetyt yrittävät kiistää kaiken, mutta esiin astuu salametsästäjä joka vuosia aiemmin näki Ugolinin ja Le Papet’n tukkimassa lähdettä.


title: Rakkauden lähde

text: Ugolin yrittää vielä kerran epätoivoissaan kosia Manonia, mutta tämän kieltäydyttyä tuntee niin suurta häpeää että hirttäytyy. Kyläläiset pyytävät Manonia mukaan uskonnolliseen kulkueeseen kuivuneelle lähteelle, jossa he haluavat tunnustaa tekonsa Jumalalle. Bernardin avulla Manon avaa juuri silloin tukkimansa vesisuonen, ja lähde alkaa taas täyttyä.


title: Rakkauden lähde

text: Manon ja Bernard menevät naimisiin ja Manon tulee raskaaksi. Le Papet on suruissaan veljenpoikansa itsemurhasta ja murtuu vielä pahemmin kun saa selville, että Manonin isä Jean oli itse asiassa hänen siittämänsä lapsi. Mies kuolee nukkuessaan. Testamenttikirjeessä hän jättää koko omaisuutensa Manonille, jonka nyt tietää poikansa tyttäreksi.


title: Rakkauden lähde

text: Sekä "Jean de Florette" että "Rakkauden lähde" menestyivät hyvin sekä taloudellisesti että kriitikoiden arvioissa. Emmanuelle Béart sai roolistaan ranskalaisen César-palkinnon.


title: Rakkauden lähde

text: "The New York Timesin" kriitikot valitsivat molemmat elokuvat vuonna 2004 kaikkien aikojen tuhannen parhaan joukkoon maailmassa.


title: Muju Resort

text: Muju Resort on neljän hyppyrimäen muodostama mäkihyppystadion Seolcheon-myeonissa Mujun piirikunnassa Pohjois-Jeollan maakunnassa Etelä-Koreassa.


title: Muju Resort

text: Muju Resortin hyppyrimäet rakennettiin vuonna 1990 eteläkorealaisten mäkihyppääjien harjoittelukeskukseksi. Kaikissa mäissä on alastulorinteen muovitus, sekä ne ovat luonnonmäkiä. Se toimi yhtenä vuoden 1997 talviuniversiaiden kilpailupaikkana. Sittemmin Alpensia Ski Jumping Centren valmistuttua sitä ei enää ole käytetty.


title: Muju Resort

text: Talviuniversiadeissa 1997 suurmäen kilpailun voitti japanilainen Yoshiharu Ikeda, normaalimäen kilpailun voitti puolalainen Łukasz Kruczek ja normaalimäen joukkuekilpailun voitti Japani joukkueella Takayuki Obora, Noritaka Kasama, Yoshiharu Ikeda ja Yūsuke Kaneko.


title: Mihail Vorontsov (sotamarsalkka)

text: Mihail Semjonovitš Vorontsov (; 30. toukokuuta 1782 Pietari – 18. marraskuuta 1856 Odessa) oli venäläinen ruhtinas ja sotamarsalkka.


title: Mihail Vorontsov (sotamarsalkka)

text: Mihail Vorontsov kuului Vorontsovin sukuun, joka oli saavuttanut 1700-luvulla merkittävän aseman Venäjän keisarikunnan politiikassa. Hänen isänsä oli merkittävä diplomaatti Semjon Vorontsov. Mihail Vorontsov liittyi Venäjän armeijaan vuonna 1801 ja osallistui ensin sotaan Turkin sulttaanikuntaa (Osmanien valtakuntaa) vastaan Kaukasuksella ja sitten Napoleonin sotiin Euroopassa. Vuoteen 1813 mennessä hän yleni kenraaliluutnantiksi ja armeijakunnan komentajaksi. Hän saartoi vuonna 1813 Saksassa käytyjen taisteluiden yhteydessä Küstrinin, Magdeburgin ja Wittenbergin kaupungit. Seuraavana vuonna hän kunnostautui Craonnen taistelussa. Vuosina 1815–1818 Vorontsov komensi Venäjän miehitysjoukkoja Ranskassa.


title: Mihail Vorontsov (sotamarsalkka)

text: Vuonna 1823 Vorontsov nimitettiin silloisen Uuden Venäjän aluepiirin (eli Uuden Venäjän ja Bessarabian kenraalikuvernementin) kenraalikuvernööriksi, minkä aseman hän säilytti vuoteen 1854. Vorontsov pyrki kehittämään näiden hiljattain Venäjän keisarikuntaan liitettyjen alueiden taloutta ja hallintoa sekä ehkäisemään venäläisen maaorjuuden leviämistä sinne.


title: Mihail Vorontsov (sotamarsalkka)

text: Vuoden 1828 sodassa Osmanien valtakuntaa vastaan Vorontsov kutsuttiin viemään loppuun Varnan piiritys. Vuonna 1844 hänet nimitettiin aiempien toimiensa ohella Kaukasuksen alueen kuvernööriksi ja ylipäälliköksi. Hän vahvisti Venäjän valtaa alueella ja valtasi 1845 imaami Šamililta Dargon linnakkeen, mistä hyvästä hänet palkittiin ruhtinaan arvolla. Vuoteen 1848 mennessä Vorontsov oli saattanut kaksi kolmasosaa Dagestanista Venäjän keisarikunnan vallan alle. Aleksanteri II:n kruunajaisten yhteydessä vuonna 1856 hänet korotettiin sotamarsalkaksi. Hän kuoli myöhemmin samana vuonna.


title: Mihail Vorontsov (kansleri)

text:
Mihail Illarionovitš Vorontsov (23. heinäkuuta 1714 – 26. helmikuuta 1767 Pietari) oli venäläinen valtiomies, jolla oli merkittävä vaikutus varsinkin Venäjän ulkopolitiikkaan keisarinna Elisabetin valtakaudella 1741–1762.
Mihail Vorontsov kuului vaikutusvaltaiseen Vorontsovin sukuun. Hänen veljensä oli hovimies Roman Vorontsov. Mihail Vorontsov nimitettiin 14-vuotiaana paašipojaksi keisari Pietari Suuren tyttären Elisabet (Jelizaveta) Petrovnan hoviin. Elisabet kaappasi vuonna 1741 vallan Iivana VI:lta, ja hänestä tuli Venäjän hallitsija. Vorontsovista tuli keisarinnan suosikki, ja hän nai tämän serkun Anna Skavronskajan. Vuodesta 1744 Vorontsov toimi valtakunnan varakanslerina ja ulkoministerinä. Pyhän saksalais-roomalaisen keisarikunnan keisari Kaarle VII antoi hänelle valtakunnankreivin arvon. Vorontsovista tuli kansleri vuonna 1758, kun hän syrjäytti Aleksei Bestužev-Rjuminin. Vorontsovin eduksi katsottiin, että seitsenvuotisen sodan aikana hän oli tukenut Venäjän liittoa Ranskan kanssa, kun taas Bestužev-Rjuminia pidettiin englantilaismielisenä. Vorontsov jatkoi myös Elisabetin lyhytaikaisen seuraajan Pietari III:n suosikkina, mutta ei puuttunut asioihin, kun uusi keisari luopui liitosta Ranskan ja Itävallan kanssa. Katariina II:n kaapattua vallan vuonna 1762 Vorontsov asetettiin kotiarestiin. Syrjäytetyn Pietari III:n kuoltua pian vankeudessa Vorontsov vannoi uskollisuutta Katariinalle ja sai takaisin kanslerinpaikkansa, mutta joutui luopumaan siitä jo 1763. Hän menetti pian vaikutusvaltansa hovissa.


title: Ichor

text: Ichor on suomalaisen heavy metal -yhtye The Black Leaguen esikoisalbumi. Se julkaistiin vuonna 2000 levymerkillä Spinefarm Records.


title: Ylä-Mander

text: Ylä-Mander () on entisöity kylä ja matkailukohde Koskenalan piirin kuuluvassa Koskenalan kaupunkikunnassa Leningradin alueella Venäjällä. Kylä sijaitsee Syvärin itärannalla P37-tieltä pohjoiseen ja Koskenalan kaupungista länteen. Kylän entisöinti aloitettiin vuonna 1996, ja kylä otettiin käyttöön 1999. Hanketta sponsoroi liikemies Sergei Gutzeit. Kylässä on vodkamuseo ja lauttaterminaali. Kylän arkkitehtuurissa on noudatettu perinteistä venäläistä puurakentamista. Presidentti Putinin vierailun jälkeen kylä merkittiin Venäjän viralliseksi matkailukohteeksi.


title: Utopia A.D.

text: Utopia A.D. on suomalaisen heavy metal -yhtye The Black Leaguen toinen studioalbumi. Se julkaistiin vuonna 2001 levymerkillä Spinefarm Records.


title: La Morra

text: La Morra on kunta Italiassa Piemonten alueella olevassa Cuneon maakunnassa. Kunnan nähtävyyksiä on vuosina 1709-1711 rakennettu 31 metriä korkea kellotorni, "Torre Campanaria".


title: La Morra

text: Kunnasta osa kuuluu baroloviinin tuotantoalueeseen.


title: Rovnon taistelu

text: Rovnon taistelu oli toisessa maailmansodassa Saksan XIII armeijakunnan joukkojen ja Neuvostoliiton 13. ja 60. armeijan joukkojen välinen taistelu Rivnen (ven. Rovno) kaupungista Ukrainan pohjoisosissa. Taistelu alkoi 2. helmikuuta 1944 ja päättyi 5. helmikuuta saksalaisten antautumiseen.


title: Doomsday Sun

text: Doomsday Sun on suomalaisen heavy metal -yhtye The Black Leaguen EP-levy, joka julkaistiin vuonna 2001 levymerkillä Spinefarm Records.


title: Man’s Ruin Revisited

text: Man’s Ruin Revisited on suomalaisen heavy metal -yhtye The Black Leaguen kolmas studioalbumi. Se julkaistiin vuonna 2004 levymerkillä Ranch Records.


title: Ghost Brothel

text: Ghost Brothel on suomalaisen heavy metal -yhtye The Black Leaguen viides studioalbumi, joka julkaistiin 15. huhtikuuta 2009.


title: Joni Tuulola

text: Joni Juhani Tuulola (s. 1. tammikuuta 1996 Hämeenlinna) on suomalainen jääkiekkopuolustaja, joka pelaa NHL-joukkue Chicago Blackhawksin organisaatiossa. Hän pelannee lähinnä AHL-joukkue Rockford IceHogsissa.


title: Joni Tuulola

text: Tuulola on Hämeenlinnan Pallokerhon kasvatti. Hän oli kaudella 2010–2011 joukkueen C-nuorten tehokkain puolustaja runkosarjassa tehoilla 4+9=13 sekä kaudella 2011–2012 C-nuorten SM-karsinnoissa tehoilla 4+6=10. Kaudella 2012–2013 Tuulola sijoittui tehoilla 10+21=31 B-nuorten SM-sarjan puolustajien pistepörssissä neljänneksi.


title: Joni Tuulola

text: Kaudella 2013–2014 Tuulola oli HPK:n A-nuorten tehokkain puolustaja tehoilla 8+16=24, joilla hän jakoi koko A-nuorten SM-liigan puolustajien pistepörssin kymmenennen sijan kolmen muun pelaajan kanssa. Tuulola voitti myös joukkueen sisäisen tehotilaston lukemalla +15. Hän debytoi samalla kaudella myös HPK:n SM-liigajoukkueessa; Tuulola pelasi ensimmäisen SM-liigaottelunsa 11. maaliskuuta 2014 runkosarjan toiseksi viimeisellä kierroksella vieraissa Rauman Lukkoa vastaan. Hänet merkittiin ykköspuolustajapariin isänsä Markon kanssa ja heistä tuli liigahistorian kaikkien aikojen kolmas isä ja poika -pari samaan aikaan SM-liigassa. Joni onnistui tekemään ottelussa myös liigauransa avausmaalin. Hän pelasi kauden aikana SM-liigassa sekä kaksi runkosarja- että playoff-ottelua.


title: Joni Tuulola

text: Kesäkuussa 2014 Tuulola teki kolmivuotisen jatkosopimuksen HPK:n kanssa. Varsinaisella tulokaskaudellaan 2014–2015 hän teki SM-liigassa 32 runkosarjaottelussa tehot 5+5=10. Tuulolan kauteen mahtui myös marraskuussa 2014 tullut loukkaantuminen, joka piti hänet sivussa loppuvuoden.


title: Joni Tuulola

text: Chicago Blackhawks varasi Tuulolan kuudennella kierroksella 181. pelaajana . Ensimmäisellä ehjällä SM-liigakaudellaan 2015–2016 hän teki 53 runkosarjaottelussa tehot 2+12=14. Tuulola vahvisti kevätkaudella myös HPK:n A-nuoria. Kaudeksi 2017–2018 hän siirtyi kaksivuotisella sopimuksella Vaasan Sportiin. Tuulola teki läpimurtonsa SM-liigassa. Hän oli Sportin paras syöttäjä ja tehokkain puolustaja tehoilla 7+23=30, joilla Tuulola sijoittui liigan puolustajien pistepörssissä kymmenenneksi.


title: Joni Tuulola

text: Maaliskuussa 2018 Tuulola teki kaksivuotisen tulokassopimuksen Chicago Blackhawksin kanssa. Hän siirtyi samalla loppukevääksi amatööritry-out -sopimuksella AHL-joukkue Rockford IceHogsin vahvuuteen. Tuulola pelasi siellä kaksi runkosarja- ja neljä playoff-ottelua ilman tehopisteitä.


title: Joni Tuulola

text: Tuulola pelasi alle 20-vuotiaiden MM-kilpailuissa vuonna 2016, jolloin hän voitti maailmanmestaruuden. Tuulola pelasi myös alle 18-vuotiaiden MM-kilpailuissa vuonna 2014. Hän oli voittamassa myös alle 16-vuotiaiden maajoukkueen mukana nuorten olympiakultaa Innsbruckissa 2012. Tuulola pelasi myös World U-17 Hockey Challengessa vuonna 2013.


title: Joni Tuulola

text: Tuulola valittiin Pohjola-leirin tähdistökentälliseen vuonna 2011.


title: Joni Tuulola

text: Tuulolan isä Marko pelasi urallaan pudotuspelit mukaan lukien yli 1000 SM-liigaottelua. Hän pelasi urallaan myös Ruotsissa ja Sveitsissä sekä kuului Suomen joukkueeseen vuoden 2002 MM-kilpailuissa. Joni Tuulolan pikkuveli Eetu pelaa hyökkääjänä HPK:n SM-liigajoukkueessa.


title: Joni Tuulola

text: Jonilla oli HPK:ssa käytössään isänsä Markon käyttämä pelinumero 36, jonka seura jäädytti 19. syyskuuta 2015 Kalevan Palloa vastaan pelatun ottelun yhteydessä. Joni ja pikkuveli Eetu nostivat pelinumeron yhdessä Ritari-areenan kattoon. Ottelu oli myös Eetun ensimmäinen SM-liigassa ja veljekset pelasivat HPK:n avauskentällisessä.


Music Inspired by the Life and Times of Scrooge on Nightwish-yhtyeen lauluntekijänä ja kosketinsoittajana tunnetun Tuomas Holopaisen sooloalbumi, joka ilmestyi 11. huhtikuuta 2014. Konseptialbumin innoittajana on ollut Don Rosan Roope Ankasta kertova sarjakuvaromaani "Roope Ankan elämä ja teot". Rosa on piirtänyt albumin kansikuvan. Kansikuvan värityksen Rosan tussaukseen on tehny Janne "Toxic Angel" Pitkänen. Holopainen on kuvaillut albumia tyyliltään ”elokuva-, kamari- ja etnomusiikin utuiseksi sekoitukseksi”.


title: Music Inspired by the Life and Times of Scrooge

text: Laulusolisteina albumilla esiintyvät Alan Reid, Tony Kakko, Johanna Kurkela ja Johanna Iivanainen, joista kullakin on levyllä omat roolinsa. Skotlantilainen Reid esittää Roopea itseään, Kurkela puolestaan hänen nuoruudenrakastettuaan Kultu Kimallusta. Iivanainen on kertojana ja Roopen äidin äänenä. Reidiä Holopaiselle suositteli Nightwishin Troy Donockley. Levyllä soittaa Lontoon sinfoniaorkesteri.


text: Albumin tekeminen oli Holopaiselle pitkäaikainen, jo vuonna 1999 "Oceanborn"-kiertueen aikana alkunsa saanut unelma. Holopainen on ollut lapsesta saakka Disneyn ihailija ja Rosan tuotantoon hän tutustui vuonna 1990 Aku Ankassa julkaistun ”Lumikenttien kimallus” -tarinan myötä vaikuttuen suuresti. Nightwish piti vuonna 2013 keikkataukoa, jonka aikana Holopaisella oli tilaisuus paneutua oman albuminsa tekoon. Alun perin hän suunnitteli tekevänsä kiinteästi "Roope Ankan elämää ja tekoja" seuraavan kokonaisuuden, jossa kukin kappale vastaisi yhtä kirjan kahdestatoista luvusta. Holopainen kuitenkin luopui aikeesta liian rajoittavana.


text: Albumilta julkaistiin singlenä kappale ”A Lifetime of Adventure” 7. helmikuuta 2014. Samalla julkaistiin myös Ville Lipiäisen ohjaama musiikkivideo, jolla esitellään kappaleen tekovaiheita ja kuvataan Don Rosaa työnsä ääressä.


text: Julkaisuviikollaan albumi sijoittui Suomen virallisella listalla ykköseksi ja pysyi listalla kaikkiaan 20 viikkoa. Kesäkuun alkuun mennessä albumi oli myynyt kultaa.


title: Tagikaks – olimme valaanpyytäjiä

text: Tagikaks — olimme valaanpyytäjiä on Kira Jääskeläisen ohjaama dokumenttielokuva, ohjaajan ensimmäinen. Se on kuvattu viiden vuoden aikana Tšukotkassa ja valmistui vuonna 2012.


title: Tagikaks – olimme valaanpyytäjiä

text: Opiskellessaan 2000-luvun alkuvuosina Kööpenhaminan yliopistossa Jääskeläinen osallistui tutkimusmatkaan Tšukotkan niemimaalle ja kirjoitti keräämästään aineistosta lopputyönsä. Matkan jälkeen hän viipyi alueella ja kuvasi materiaalia, jota käytti myöhemmin kun haki rahoitusta tähän dokumenttiinsa. Beringin salmen luonto teki Jääskeläiseen suuren vaikutuksen, “tuli tunne, että siellä sielu lepää”.


title: Tagikaks – olimme valaanpyytäjiä

text: Itse elokuvaa tehtiin viisi vuotta. Ensimmäiselle varsinaiselle kuvausmatkalle Jääskeläinen lähti yksin, mutta myöhemmillä kolmella oli mukana myös kuvaaja Timo Peltonen ja tuottaja-äänittäjä Jouni Hiltunen. Ensimmäisellä matkalla Jääskeläinen löysi päähenkilöt ja teki heidän kanssaan sopimukset. Matkat olivat yleensä pitkäkestoisia. Jääskeläinen oli ainoa ryhmästä, joka osasi venäjää, joten hän hoiti myös käytännön asioita ja kuvausjärjestelyjä. Se, että asiat hoiti nainen, oli venäläisessä yhteisöissä useimmille paikallisille uutta.


title: Tagikaks – olimme valaanpyytäjiä

text: "Tagikaks — olimme valaanpyytäjiä" kertoo kahdesta veljestä, Koljasta ja Sašasta, jotka kuuluvat siperianjupikeihin ja asuvat Novoje Tšaplinon kylässä Tšukotkan itäisen kärjen lähituntumassa.


title: Tagikaks – olimme valaanpyytäjiä

text: Jääskeläinen oli matkoillaan tehnyt havaintoja paikallisista alkuperäisasukkaista: “Minua kosketti se, että valaanpyytäjät elävät huikean kauniissa ympäristössä mutta eivät voi kovin hyvin. Mistä nuoret rakentavat identiteettinsä, jos eivät halua olla metsästäjiä.”


title: Tagikaks – olimme valaanpyytäjiä

text: Veljeksistä Kolja jatkaa isiensä viitoittamalla tiellä valaanpyytäjänä. Saša sen sijaan ei halua pyyntihommiin, vaan on töissä kanadalaisen rakennusfirman leivissä, kunnes tuo firma menee konkurssiin. Elämä kotikulmilla on karua, vaihtoehdot ovat vähissä. Kylän nuoret naiset ovat muuttaneet suuriin kaupunkeihin. Miesten osana on pyytää merinisäkkäitä ja kaloja. Kun koulut on käyty ja ulkopuolisen firman työt loppuvat, ei pyyntitöiden ja kalastamisen lisäksi ole muuta tekemistä kuin ryypätä tai katsoa televisiota.


title: Tagikaks – olimme valaanpyytäjiä

text: Venäläisten rajavartijoiden helikopterit seuraavat pyyntiretkeläisiä, koska ollaan Alaskan ja Yhdysvaltojen läheisyydessä. Eräs kyläläinen oli luikahtanut sinne, eikä sellaista enää sallita. Vierailuista Saint Lawrencen saarelle sukulaisten luokse voidaan enää vain haaveilla.


title: Tagikaks – olimme valaanpyytäjiä

text: Dokumentti etenee verkkaisesti, Kolja ja Saša ovat kuvissa vähäpuheisia, heidän ääniraitansa ovat erikseen äänitetty.


title: Tagikaks – olimme valaanpyytäjiä

text: Hufvudstadsbladetin Pia Ingströmin mukaan dokumentti on “hieno ja pohdiskeleva”:


title: Tagikaks – olimme valaanpyytäjiä

text: TV-maailman kommentaattori Jussi Karjalainen kirjoittaa:


title: Tagikaks – olimme valaanpyytäjiä

text:
Ilta-Sanomien arvostelija Taneli Topelius sanoo elokuvasta seuraavaa:
Elokuva on esitetty seuraavilla festivaaleilla:


title: Tagikaks – olimme valaanpyytäjiä

text: Yle TV1 esitti elokuvan maaliskuussa 2014.


title: Tagikaks – olimme valaanpyytäjiä

text: Elokuvan on tuottanut tuotantoyhtiö Katharsis Films Oy.


title: Magic Kingdom

text: Magic Kingdom on Walt Disney Worldissa sijaitseva teemapuisto, joka sijaitsee Orlandossa, Floridassa. Vuosittain siellä käy noin 17 miljoonaa ihmistä, mikä tekee siitä maailman eniten vieraillun teemapuiston.


title: Magic Kingdom

text:
Puiston tunnus ja keskipiste on Prinsessa Ruususen linna. Sen ympärille levittäytyvät kuusi teema-aluetta: Main Street USA, Adventureland, Frontierland, Fantasyland, Liberty Square ja Tomorrowland)
Puiston reunaa kulkee kapearaiteinen rautatie, joka pysähtyy asemilla Main Street, Frontierland ja Fantasyland.


title: Magic Kingdom

text: Puiston yhden päivän lipun hinta nostettiin vuonna 2014 99 dollariin.


title: Moonchild

text: Moonchild on brittiläisen progressiivista rockia soittavan King Crimsonin kappale vuoden 1969 albumilta "In the Court of the Crimson King".


title: Moonchild

text: ”Moonchildin” alkuosa ”The Dream” on mellotronpohjainen balladi, mutta kahden ja puolen minuutin kohdalla kappaleessa alkaa täysin improvisoitu osa, ”The Illusion”, joka kestää kappaleen loppuun asti. Tämä osio koostuu pääosin satunnaisista äänistä, kuten vibrafonin äänistä.


title: Kochadaiiyaan

text: Kochadaiiyaan (suomeksi ”Pitkä- ja kiharaharjainen kuningas”) on intialainen, tamilinkielinen historiallinen toiminta-draamaelokuva vuodelta 2014. Sen on ohjannut Soundarya R. Ashwin ja käsikirjoittanut K. S. Ravikumar. Elokuvan pääosissa esiintyvät kolmea roolia näyttelevä Rajinikanth sekä Deepika Padukone.


title: Kochadaiiyaan

text: "Kochadaiiyaan" on Intian ensimmäinen liikkeenkaappaustekniikalla toteutettu 3D-animaatioelokuva. Elokuvan näyttelijöistä tehtiin 3D-mallit, joiden avulla roolihahmoista saatiin näyttelijöiden näköisiä. Joidenkin näyttelijöiden ulkonäköä myös muutettiin nuoremmaksi. Varsinaisten näyttelijöiden lisäksi elokuvassa nähdään myös ennen elokuvanteon aloittamista kuolleen tamilikoomikko Nageshin näköinen hahmo, jonka liikkeenkaappaukseen ja dubbaukseen käytettiin näyttelijöitä, joiden ruumiinrakenne ja ääni oli samankaltainen kuin Nageshilla.


title: Kochadaiiyaan

text: Alun perin elokuvan nimi oli "Kochadaiyaan", mutta nimeen lisättiin toinen "i" numerologisista syistä.


title: Karmin

text: Karmin on yhdysvaltalainen popmusiikkiduo, johon kuuluvat Amy Heidemann ja Nick Noonan. He tapasivat vuonna 2006 Bostonin Berklee College of Musicissa. jossa Heidemann opiskeli laulunkirjoitusta, esiintymistä ja liiketoimintaa. Noonanista puolestaan oli tulossa pasunisti. Vaikka he esiintyivät koulussa yhdessä, he eivät työskennelleet ammattimaisesti ennen heidän valmistumistaan. Heidän ensimmäinen EP:nsä, "Inside Out", julkaistiin vuonna 2010. He lisäsivät ensin omia kappaleitaan, ja sen jälkeen tekemiään covereita YouTubeen, jotka keräsivät huomiota. Näihin aikoihin Karminin oma kappale, ”Take It Away”, soi NBA:n vuoden 2011 finaalien mainoksissa. Saman vuoden kesäkuussa Epic Records teki levytyssopimuksen Karminin kanssa, joka aloitti työstämään debyyttialbumiaan. "Hello"-niminen EP julkaistiin toukokuussa 2012. Maaliskuussa 2014 julkaistiin yhtyeen esikoisalbumi "Pulses".


title: Claude Berri

text: Claude Berri (oik. Claude Berel Langmann, 1. heinäkuuta 1934 Pariisi – 12. tammikuuta 2009 Pariisi) oli ranskalainen elokuvatuottaja ja -ohjaaja, alun perin näyttelijä.


title: Claude Berri

text: Puolalais-romanialaiseen juutalaisperheeseen Pariisissa syntynyt Berri aloitti 16-vuotiaana opinnot René Simonin draamakoulussa, muttei pienen kokonsa takia koskaan saanut merkittäviä rooleja. Armeijan jälkeen ja vaihtelevia töitä tehdessään hän sai lehtijutusta idean lyhytelokuvaan "Le Poulet", joka palkittiin Oscarilla 1966. Berri perusti oman elokuvayhtiön ja alkoi kirjoittaa, tuottaa ja ohjata omaelämäkerrallisia elokuvia kuten "Me kaksi" ("Le Vieil homme et l’enfant", 1966), "Le Pistonne" (1970) ja "Le Cinéma de papa" (1971). Sen jälkeen Berri teki kevyitä komedioita kuten vuoden 1972 "Sex Shop" ja vuoden 1976 "Ensimmäinen kerta". Vähitellen Berri siirtyi yhä enemmän tuottajan rooliin, kuten Roman Polańskin elokuvassa "Tess – viattomuuden tarina" 1979.


title: Claude Berri

text: Parhaiten Berri ehkä tunnetaan vuonna 1986 ohjaamastaan, monia palkintoja saaneesta kahden elokuvan kokonaisuudesta, Marcel Pagnolin romaaniin perustuvista elokuvista "Jean de Florette" ja "Rakkauden lähde".


title: Claude Berri

text: Berri oli 12 kertaa César-palkintoehdokkaana. Berrin tuottama "Tess – viattomuuden tarina" oli Oscar-ehdokkaana 1979.


title: Fucking Twinks 2

text: Fucking Twinks 2 on homopornoelokuva vuodelta 2008. Sen pääosissa ovat Tommy Anders, Tori Andrews, Ryan Conners, Tristan Tyler, Devon Pryce, Andy Kay, Chad Stevens, Matthew Phoenix ja Niki Culkin.


title: Dynasty

text: Dynasty voi viitata ainakin seuraaviin asioihin:


title: Gurmukhi

text: Gurmukhi (pandžabiksi ਗੁਰਮੁਖੀ, "gurmukhī") on toinen pandžabin kielen pääasiallisista kirjoitusjärjestelmistä. Brahmi-kirjoitukseen perustuvaa gurmukhia käytetään yleisesti Intiassa Punjabin osavaltiossa, kun taas Pakistanin puoleisen Punjabin provinssin pääasiallinen kirjaimisto on arabialaiseen kirjaimistoon perustuva shahmukhi.


title: Gurmukhi

text: Kirjaimistoon kuuluu 38 konsonanttia ja 10 vokaalia, ja sitä kirjoitetaan vasemmalta oikealle. Se on tyypiltään abugida, mikä tarkoittaa, että yksi kirjainmerkki kuvaa pääsääntöisesti konsonantista ja sitä seuraavasta vokaalista muodostuvaa tavua.


title: Gurmukhi

text: Gurmukhi-kirjaimisto perustuu muinaiseen brahmi-kirjoitukseen. Kirjaimiston standardoi sikhiläisyyden toinen guru Angad Dev 1500-luvulla. Nimi gurmukhi tarkoittaa kirjaimellisesti ”gurun suusta”. Gurmukhi on enimmäkseen käytössä sikhiläisten keskuudessa, ja shahmukhi on yleisempi muslimien käytössä. Sikhiläisyyden merkkiteos "Adi Granth" on kirjoitettu gurmukhi-kirjaimistolla.


title: Gurmukhi

text: Pandžabin lisäksi gurmukhia on käytetty Intiassa sindhin kirjoittamiseen. Nykyisin sindhiä kirjoitetaan Pakistanissa pääasiallisesti arabialaisilla kirjaimilla ja Intiassa joko arabialaisilla kirjaimilla tai devanagarilla.


title: Gurmukhi

text: Gurmukhin aakkostoon kuuluu 32 tarkkeetonta konsonanttia. Kuuteen konsonanttiin voidaan lisätä tarkkeeksi alapuolinen piste harvoin käytettyjen, erityisesti lainasanoissa esiintyvien äänteiden esittämiseen. Kirjaimilla ੳ "ūṛā", ਅ "aiṛā" ja ੲ "īṛī" ei ole omaa äännearvoa, vaan niitä käytetään vokaalialkuisissa tavuissa ilmaisemaan konsonantin puuttumista.


title: Gurmukhi

text: Kirjaimia ਘ "gha", ਝ "jha", ਢ "ḍha", ਧ "dha" ja ਭ "bha" on todennäköisesti aikaisemmin käytetty aspiroitujen soinnillisten konsonanttien esittämiseen. Nykypandžabissa ei esiinny soinnillisten konsonanttien aspirointia, vaan näitä kirjaimia käytetään nykyisin toonin ilmaisemiseen. Sanan alussa tai sanavartalon keskellä konsonanttia seuraa matala tooni, ja sanavartalon lopussa esiintyessään konsonantti ilmaisee edeltävän vokaalin ääntymistä korkealla toonilla. Sanan alussa "gha", "jha", "ḍha", "dha" ja "bha" äännetään soinnittomina () ja muualla soinnillisina (). Myös kirjainta ਹ "ha" käytetään toonin ilmaisemiseen. Sanan alussa se ääntyy konsonanttina , muualla se ilmaisee ainoastaan edeltävän vokaalin ääntymistä korkeassa toonissa.


title: Gurmukhi

text: Gurmukhissa käytetään huomattavasti vähemmän ligatuureja peräkkäisten konsonanttien yhdistelmille kuin esimerkiksi devanagarissa. Erillinen yhdistelmämuoto on kuitenkin olemassa kolmelle kirjaimelle: ਹ "ha", ਰ "ra" ja ਯ "ya".


title: Gurmukhi

text: Vokaalit merkitään tavun alussa omilla itsenäisillä kirjaimillaan, jotka on muodostettu mykistä konsonanteista ੳ "ūṛā", ਅ "aiṛā" ja ੲ "īṛī". "Ūṛā" ja "īṛī" eivät esiinny koskaan yksinään, vaan niihin liitetään aina jokin vokaalitarke. "Aiṛa" ilman vokaalitarketta ilmaisee vokaalia "a". Konsonanttialkuisissa tavuissa vokaalit merkitään säännönmukaisella lisäyksellä konsonanttikirjaimeen. Vokaalilla "a" ei ole omaa tarketta, vaan sen katsotaan seuraavan jokaista vokaalia, jolle ei ole merkitty vokaalitarketta.


title: Gurmukhi

text: Osa vokaaleista muuttaa äännearvoaan kirjaimen ਹ "ha" kanssa: yhdistelmä "ih" äännetään , "uh" äännetään , "ahi" äännetään ja "ahu" äännetään . Kuten muutkin sanankeskeisen "ha"-kirjaimen esiintymät, nämäkin yhdistelmät lausutaan korkealla toonilla.


title: Gurmukhi

text: Nasaalivokaalien merkitsemiseen on gurmukhissa kaksi merkkiä. Merkin valinta riippuu siitä, minkä vokaalin yhteydessä nasaalitarke esiintyy. Vokaalien "a", "i" ja "u" kanssa sekä sanan lopussa vokaalin "ū" kanssa käytetään kirjaimen yläpuolelle piirrettävää alaspäin avonaista puolikaarta nimeltä "ṭippī" (translitteroituna "ṃ"). Kaikkien muiden vokaalien kanssa nasaalitarkkeena käytetään kirjaimen yläpuolista pistettä, jonka nimi on pandžabiksi "biṃḍī" (translitteroituna "ṁ").


title: Gurmukhi

text: Useista intialaisista kirjaimistoista poiketen gurmukhissa ei esitetä geminaattaa konsonantin kahdentamisella, vaan sen ilmaisemiseen on oma tarkkeensa. Ylöspäin avonainen puoliympyrä (pandžabiksi "adhak") kirjoitetaan ennen geminoitavaa konsonanttia. Aspiroidun konsonantin yhteydessä "adhak" ilmaisee, että kirjainta edeltää sama konsonantti aspiroimattomana. Geminaatat "mm" ja "nn" ilmaistaan "ṭippī"-tarkkeen avulla.


title: Gurmukhi

text: Gurmukhissa on oma virama-tarkkeensa, pandžabiksi "halaṃt", joka ilmaisee oletusvokaali "a":n puuttumista (esim. ਕ "ka" → ਕ੍ "k"). Tarketta käytetään joskus sanskritia mukailevassa tekstissä ja sanakirjoissa, mutta useimmiten se jätetään pandžabia kirjoitettaessa merkitsemättä.


title: Gurmukhi

text: Jumalan ykseyteen sikhiläisyydessä viittaava termi Ikk Oankar kirjoitetaan gurmukhissa usein omalla merkillään ੴ.


title: Gurmukhi

text: Gurmukhissa on omat kirjainmerkkinsä, joita käytetään arabialaisten numeroiden tavoin kymmenjärjestelmässä. Myös arabialaiset numerot ovat yleisessä käytössä pandžabinkielisessä tekstissä.


title: Gurmukhi

text: Kansainvälisessä kirjaimistostandardissa ISO 15924:ssa gurmukhin numero on 310 ja kirjainkoodi ”Guru”.


title: Gurmukhi

text: Gurmukhin kirjaimet sijoittuvat Unicoden lohkoon 0A00–0A7F. Lohko sisältää gurmukhin konsonantti- ja vokaalimerkit, numerot, vokaalitarkkeet sekä muut tarkemerkit kuten "ṭippi", "biṃḍī", "adhak" ja "halaṃt". Pisteelliset konsonantit ਸ਼ "śa", ਖ਼ "ḵẖa", ਗ਼ "ġa", ਜ਼ "za", ਫ਼ "fa" ja ਲ਼ "ḷa" ovat Unicodessa erillisiä kirjaimiaan, eikä niiden kirjoittamiseen tarvita tarkemerkkiä. Pilkkua ja pistettä vastaavat "daṇḍa"-välimerkit (। ja ॥) eivät kuulu gurmukhin Unicode-lohkoon, vaan ne on määritelty devanagarin lohkossa.


title: The Loco-Motion

text: The Loco-Motion on Gerry Goffinin ja Carole Kingin kirjoittama kappale. Sen alkuperäinen esittäjä oli vuonna 1962 Little Eva, jonka versio nousi Yhdysvaltain Billboard Hot 100 -listan kärkeen. Myöhemmin muun muassa Grand Funk Railroad ja Kylie Minogue ovat tehneet siitä menestyksekkäät cover-versiot.


title: The Loco-Motion

text: Gerry Goffinin ja Carole Kingin kirjoittama ”The Loco-Motion” oli tarkoitettu twististä kehitetyn uuden tanssityylin tunnuskappaleksi. Kappaleen esittäjäksi kaavailtiin alun perin Dee Dee Sharpia, mutta hänen levy-yhtiönsä ei pitänyt kappaleesta. Silloin Don Kirshner päätti, että kappaleen levyttäisi demollakin laulanut Little Eva. Taustoja lauloivat myöhemmin The Cookies -yhtyeessä vaikuttaneet Earl-Jean McCree, Dorothy Jones ja Margaret Ross.


title: The Loco-Motion

text: Kappale ilmestyi Don Kirshnerin perustaman Dimension Recordsin ensimmäiseä julkaisena. Se nousi Yhdysvaltain Billboard Hot 100 -listan kärkeen viikon ajaksi 25. elokuuta 1962 alkaen. Britanniassa se ylsi toiseksi. Kappale nousi listaykköseksi myös Norjassa, kahden viikon ajaksi.


title: The Loco-Motion

text: Vuonna 1974 kappaleesta tuli suuri hitti yhdysvaltalaisen hard rock -yhtye Grand Funk Railroadin esittämänä. Se nousi alkuperäisversion tavoin Billboard Hot 100 -listan kärkeen. ”The Loco-Motion” oli yhtyeen uran toinen ykköshitti Yhdysvalloissa ”We’re An American Bandin” ohella.


title: The Loco-Motion

text: Idean ”The Loco-Motionin” levyttämiseen yhtye sai Todd Rundgrenilta.


title: The Loco-Motion

text: Kappale sisältyy yhtyeen albumille "Shinin’ On".


title: The Loco-Motion

text: Australialainen Kylie Minogue teki siitä cover-version debyyttialbumillaan "Kylie" (1988). Tämä versio julkaistiin 20. heinäkuuta 1987 Australiassa, Ruotsissa ja Italiassa ja 28. heinäkuuta 1988 muualla maailmassa.


title: Step Back in Time

text: "Step Back in Time" on dancepopkappale Kylie Minoguen albumilta "Rhythm of Love" (1990). Se julkaistiin singlenä 22. lokakuuta 1990. Kappaleen kirjoittivat ja tuottivat Stock, Aitken ja Waterman.


title: Gordon Igesund

text: Gordon Igesund (s. 26. heinäkuuta 1956) on eteläafrikkalainen jalkapallovalmentaja ja entinen hyökkääjä.


title: Gordon Igesund

text: Igesundin esivanhemmat muuttivat Norjasta Etelä-Afrikkaan siirtolaisiksi vuonna 1882. Hänen sukunsa tulee Igesundin kylästä Møren ja Romsdalin alueelta Länsi-Norjasta.


title: Gordon Igesund

text: Igesund pelasi lähes koko uransa ajan hyökkääjänä eteläafrikkalaisissa joukkueissa. Euroopassa Igesund edusti itävaltalaisseuroja Grazeria ja Admira Wackeria vuosina 1980-1984. Hän lopetti pelaajauransa D'Alberton Calliesin pelaajavalmentajana vuonna 1993.


title: Gordon Igesund

text: Igesund aloitti valmennusuransa jo pelaajavuosinaan toimien pelaajavalmentajana 1980-luvun lopulta lähtien. Varsinaisen valmentajadebyyttinsä hän teki vuonna 1995 African Warriorsin päävalmentajana. Tietoisuuteen Igesund nousi kaudella 1996/97, kun hän luotsasi Manning Rangersin yllättäen Etelä-Afrikan mestariksi. Hän jatkoi seuran päävalmentajana aina kesään 2000 saakka, vaikkei Manning mestaruutensa jälkeen menestynyt mainittavasti.


title: Gordon Igesund

text: Kaudella 2000/01 Igesund toimi maan suurseura Orlando Piratesin päävalmentajana ja voitti seuran kanssa toisen liigamestaruutensa. Kauden jälkeen hänestä tuli Santos Cape Townin päävalmentaja ja kausi päättyi jälleen Igesundin joukkueen mestaruusjuhliin liigassa. Menestyksekkään kauden jälkeen hänestä tuli Ajax Cape Townin päävalmentaja. Hän valmensi seuraa neljä kautta, muttei onnistunut voittamaan yhtään mestaruutta. Parhaimmillaan Ajax oli liigassa toisena kaudella 2003/04. Hän lähti seurasta kesällä 2006.


title: Gordon Igesund

text: Lokakuussa 2006 Igesundin ura jatkui Mamelodi Sundownsin päävalmentajana. Debyyttikaudellaan hän luotsasi seuran liigamestaruuteen ja nappasi näin uransa neljännen mestaruuden neljännessä seurassa. Kaudella 2007/08 Mamelodi voitti Igesundin alaisuudessa Etelä-Afrikan cupin. Mamelodin Igesund jätti kesällä 2008 ja valmensi sittemmin heikommalla menestyksellä Maritzburg Unitedia ja Free State Starsia. Lokakuussa 2010 Igesundista tuli Moroka Swallowsin päävalmentaja. Hän luotsasi seuran yllättäen liigassa kaudella 2011/12 toiseksi. Sijoitus oli Swallowsin seurahistorian paras. Joukkue voitti myös MTN 8 -cupin mestaruuden vuonna 2012. Igesund valittiin vuonna 2012 Etelä-Afrikan liigan parhaaksi valmentajaksi.


title: Gordon Igesund

text: Kesäkuussa 2012 Igesundista tuli Etelä-Afrikan jalkapallomaajoukkueen päävalmentaja. Afrikan mestaruuskisoissa 2013 Etelä-Afrikka putosi puolivälierissä, kun se hävisi Malille rangaistuspotkukilpailun jälkeen. Igesund ei onnistunut luotsaamaan Etelä-Afrikkaa MM-kisoihin 2014 ja kritiikki päävalmentajaa kohtaan kasvoi. Helmikuussa 2014 maan liitto vahvisti, että Igesund jatkaa päävalmentajana sopimuskautensa loppuun eli kesään 2014 saakka. Liitto kävi keväällä 2014 neuvotteluja Igesundin kanssa, mutta kesäkuun alussa se ilmoitti ettei Igesundin sopimusta jatketa.


title: Gordon Igesund

text: Maajoukkuepestinsä jälkeen Igesundin ura jatkui syyskuussa 2014 Supersport Unitedissa. Kokenut Igesund ei onnistunut palauttamaan seuraa mestaruuskantaan, vaan luotsasi sen Etelä-Afrikan liigassa kuudenneksi. Igesund sai potkut tammikuussa 2016 kehnojen tulosten vuoksi.


title: Gordon Igesund

text: Lokakuussa 2016 Igesundista tuli Etelä-Afrikan liigaan nousseen Highlands Parkin päävalmentaja. Igesundin pesti päättyi potkuihin neljä kierrosta ennen kauden 2016/17 päättymistä.


title: Nina Forsman

text:
Nina Forsman", o.s Kuoksa, ent. Mattila" (s. 19. syyskuuta 1974 Borås, Ruotsi) on espoolainen kuvataiteilija.
Forsman on opiskellut klassista kuvataidetta Repin-instituutissa Kotkassa, vuosina 2010–2012.
Vuonna 2013 hän opiskeli kuvataidetta West Georgian yliopistossa Yhdysvalloissa. Nina Forsman valmistui kuvataiteen koulutusohjelmasta Saimaan Ammattikorkeakoulusta vuonna 2014.


title: Nina Forsman

text:
Kuvataiteilijana Forsman työskentelee pääasiassa öljy- ja vesiväreillä tyylilajinaan ekspressionismi.
Forsmanin valokuvatyöt ovat dokumentaarisia. Toisinaan hän yhdistelee teoksissaan maalausta ja valokuvausta eri menetelmin.
Lisäksi Forsman tekee installaatioita.


title: Nina Forsman

text:
Forsman on osallistunut useisiin näyttelyihin kotimaassa ja useisiin kansainvälisiin näyttelyihin mm. USA:ssa, Kiinassa, Englannissa, Espanjassa ja Italiassa.
Ensimmäisen yksityisen valokuvanäyttelynsä hän piti Loviisan Rauhanfoorumin yhteydessä vuonna 2004.


title: Nina Forsman

text:
Valokuvaajana hänet on palkittu Pariisissa PX3 Prix de la Photographie Paris -kilpailussa vuosina 2015, 2012 sekä 2011 ja taidemaalarina Roomassa Top 10 Women in the Arts Edition no 2 -taidekilpailussa vuonna 2010.
Vuonna 2010 Forsmanin valokuvateos 'Two worlds' valittiin mukaan Kaakkois-Suomen aluenäyttelyyn Kotkan Valokuvakeskuksen sekä Imatran taidemuseon näyttelyyn.


title: Nina Forsman

text: Forsman on jäsenenä muun muassa Muu ry:ssä, Espoon Taiteilijaseura ry:ssä, Kotkan Taiteilijaseura ry:ssä sekä Kotkan valokuvakeskuksen hallituksessa vuodesta 2011 lähtien.


title: Nina Forsman

text: Nina Forsmanin töiden aiheet käsittelevät kapitalismia, median voimaa ihmismieleen sekä eläinoikeuksia ja veganismia. ,


title: Zhengtong

text: Keisari Zhengtong (, 29. marraskuuta 1427 – 23. helmikuuta 1464) alkuperäiseltä nimeltään Zhu Qizhen (), oli Kiinan Ming-dynastian kuudes keisari, joka hallitsi vuosina 1435–1449 sekä nimellä Tianshun () uudestaan vuosina 1457–1464. Hänen hallitsija- ja aikakausinimensä "Zhengtong" merkitsee "oikeaa hallitusta", hänen toisella hallitsijakaudellaan käyttämänsä nimi "Tianshun" taas "Taivaalle kuuliaista".


title: Zhengtong

text: Zhu Qizhen oli keisari Xuanden eli Zhu Zhanjin ja hänen toisen vaimonsa, keisarinna Sunin poika. Zhengtongin hallitsijakauden alussa Ming-dynastia oli mahtinsa huipulla Xuanden pätevän hallinnon ansioista. Zhengtong tuli ensimmäisen kerran keisariksi kahdeksan vuoden iässä ja oli dynastian ensimmäinen lapsikeisari, ja muilla, etenkin eunukki Wang Zhengillä oli häneen suuri vaikutusvalta. Zhengtong luotti äysin Wangin neuvoihin ja ohjaukseen.


title: Zhengtong

text: Vuonna 1449, 22-vuotiaana, keisari Zhengtong joutui mongolien vangitsemaksi, kun hän Wang Zhenin neuvosta itse johti Tumun taistelua Esen Taishin johtamia mongoleja vastaan ja hävisi taistelun. Keisarin joutuminen vihollisen vangiksi oli Ming-dynastialle kova isku, ja seurannut kriisi olisi vähällä johtanut dynastian kukistumiseen, mutta sen pelasti huomattava ministeri Yi Qian. Vaikka Zhengtong oli mongolien vankina, hänestä tuli sekä Tayisung Khan Toghtoa Bukhan (1416–1453) että tämän opettajan Taishi Esenin hyvä ystävä. Jotta Kiinaa kohdannut kriisi saatiin ratkaistuksi, Zhengtongin nuorempi veli Zhu Qiyu asetettiin samaan aikaan keisariksi nimellä Jingtai. Tämä alensi Zhengtongin asemaa, mutta hänelle myönnettiin arvonimi "suuri keisari".


title: Zhengtong

text: Tumun taistelun aiheuttama kriisi vaikutti ratkaisevasti siihen, että vanha ja välillä jo rappeutunut Kiinan muuri rakennettiin Ming-dynastian aikana uudestaan suojaksi mongoleja vastaan.


title: Zhengtong

text: Keisari Zhengtong vapautettiin jo vuoden kuluttua, vuonna 1450, mutta kun hän palasi Kiinaan, hänen veljensä määräsi hänet välittömästi kotiarestiin, jota kesti melkein seitsemän vuotta. Hän asui tällöin Kielletyn kaupungin eteläisessä palatsissa, eikä keisari Jingtai antanut hänen pitää juuri mitään yhteyttä ulkopuolisiin. Zhengtongin poika, myöhempi keisari Chenghua, menetti kruununprinssin arvonsa, joka siirrettiin Jingtain omalle pojalle. Tämäkin toimenpide oli suuri isku Zhengtongia vastaan, mutta uusi kruununprinssi kuoli pian sen jälkeen. Surun murtamana keisari Jingtai sairastui, ja Zhengtong päätti syrjäyttää hänet palatsivallankumouksella, jonka tuloksena hän lopulta pääsi uudestaan keisariksi. Toiselle hallitsijakaudelleen hän antoi nimen "Tianshun", joka merkitsee "taivaalle kuuliaista", ja hän hallitsi vielä seitsemän vuotta.


title: Zhengtong

text: Elokuun 6. päivänä 1461 keisari Tianshun antoi julistuksen, joka varoitti hänen alamaisiaan siitä, että heidän oli oltava uskollisia kruunulle eikä heidän pitänyt rikkoa lakeja. Viesti oli tarkoitettu etenkin kenraali Cao Qinille, joka oli riitautunut keisarin kanssa annettuaan yhden alaisensa tappaa erään miehen, jota Ming-dynastian virkamiehet aikoivat kuulustella saadakseen tietoa Caon laittomista ulkomaisista kauppatoimista. Seuraavana päivänä Cao Qin ja hänen mongolialaiset sotajoukkonsa nousivat kapinaan keisari Tianshunia vastaan ja yrittivät syöstä hänet vallasta. Kuitenkin jo varhain aamulla Ming-dynastian huomattavat mongolisyntyiset kenraalit Wi Jin ja Wu Cong saivat hankkeen tietoonsa ja tiedottivat asiasta välittömästi. Keisari ja hänen hovinsa ryhtyivät tarpeellisiin varotoimiin ja sulkivat palatsin portit. Samana aamuna pääkaupungissa seuranneen rynnäkön aikana yleisten töiden mnisteri ja keisarillisen kaartin komentaja surmattiin, ja kapinalliset sytyttivät Kielletyn kaupungin portit tuleen. Itäinen ja läntinen portti kuitenkin säilyivät, kun rankkasade sammutti palot. Taistelut kaupungissa kestivät melkein koko päivän. Niiden aikana kolme Cao Qinin veljeä saivat surmansa, ja Qin itse haavoittui molemmista käsivarsistaan. Kun kapina oli epäonnistunut, Qin pakeni kotiinsa, ja välttyäkseen teloitukselta hän teki itsemurhan hyppäämällä muurin ympäröimällä pihallaan olleeseen kaivoon.


title: Zhengtong

text: Keisari Tianshun kuoli 37-vuotiaana vuonna 1464, ja hänet haudattiin Yulingin (裕陵) hautakammioon Ming-dynastian hautausmaalle.